sagorsarker/bangla-wikipedia huggingface dataset:
আসাদ ভালা

আসাদ ভালা (জন্ম ৫ আগস্ট ১৯৮৭) একজন পাপুয়া নিউগিনির ক্রিকেটার এবং জাতীয় দলের অধিনায়ক। বাঁহাতি ব্যাটসম্যান এবং অফ স্পিন বোলার হিসাবে, ২০০৫ সাল থেকে তিনি পাপুয়া নিউ গিনি জাতীয় ক্রিকেট দলের হয়ে খেলেছেন। 
তিনি ১৯৮৭ খ্রিস্টাব্দে পাপুয়া নিউ গিনিতে জন্মগ্রহণ করেন। ভালা প্রথম পাপুয়া নিউ গিনির হয়ে অনূর্ধ্ব -১৯ পর্যায়ে আত্মপ্রকাশ করেন এবং ২০০৪ খ্রিস্টাব্দে বাংলাদেশে অনুষ্ঠিত আই সিসি অনূর্ধ্ব-১৯ বিশ্বকাপে তিনি খেলেছিলেন এবং ২০০৫ সালে আয়ারল্যান্ডে আইসিসি ট্রফিতে সিনিয়র দলের হয়ে তিনি অভিষেক করেছিলেন, যেখানে তিনি তার সাতটি লিস্ট এ ম্যাচ খেলেছিলেন।
আসাদ দক্ষিণ আফ্রিকার বেনোনির উইলোমুর পার্কে পূর্ব এশিয়া–প্যাসিফিক অনূর্ধ্ব–১৯ চ্যাম্পিয়ানশিপে খেলে সে বছরের শেষের দিকে তিনি অনূর্ধ্ব-১৯ স্তরে ফিরে আসেন। ২০০৬ সালে তিনি অস্ট্রেলীয় ন্যাশনাল কান্ট্রি ক্রিকেট চ্যাম্পিয়ানশিপে একটি সম্মিলিত পূর্ব এশিয়া প্যাসিফিক দলের হয়ে খেলেন এবং ২০০৭ ও ২০০৮ সালে তিনি পুনরায় এখানে খেলেছিলেন।
২০০৭ সালে, আসাদ ডারউইনে বিশ্ব ক্রিকেট লিগের তৃতীয় বিভাগে খেলেন এবং ২০০৭ দক্ষিণ প্যাসিফিক গেমসে তিনি তার দেশের প্রতিনিধিত্ব করেন, যেখানে তিনি ক্রিকেট টুর্নামেন্টে স্বর্ণপদক জিতেছিলেন।
তিনি পাপুয়া নিউগিনির হয়ে ২০১৪ সালের ৮ নভেম্বর অস্ট্রেলিয়ায় হংকংয়ের বিপক্ষে একদিনপর ক্রিকেটে পা রাখেন। পাপুয়া নিউ গিনির হয়ে ২০১৫ সালের ১৫ জুলাই আয়ারল্যান্ডে অনুষ্ঠিত ২০১৫ আইসিসি বিশ্ব টুয়েন্টি২০ বাছাইপর্বের মধ্য দিয়ে তিনি টুয়েন্টি২০ আন্তর্জাতিক ক্রিকেটে অভিষেক করেন।
আগস্ট ২০১৮, ২০১৮-১৯ আইসিসি টি২০ বিশ্বকাপ পূর্ব এশিয়া-প্রশান্ত মহাসাগরীয় অঞ্চল বাছাইপর্বে পাপুয়া নিউ গিনির এ গ্রুপের খেলার জন্য অধিনায়ক নির্বাচিত হন। তিনি উক্ত প্রতিযোগিতায় ছয় ম্যাচে ২৯৪ রান নিয়ে সেরা রান সংগ্রহকারী হন। ২০১৯ এর মার্চে, একই প্রতিযোগিতার আঞ্চলিক ফাইনালের জন্য পাপুয়া নিউ গিনি দলের অধিনায়ক নিযুক্ত হন। পরের মাসে নামিবিয়ায় অনুষ্ঠিত ২০১৯ আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতার জন্য দলের অধিনায়ক হিসাবে মনোনীত হন।
২০১৯ সালের সেপ্টেম্বরে, ২০১৯ যুক্তরাষ্ট্র ত্রি-দেশীয় সিরিজ প্রতিযোগিতার জন্য পাপুয়া নিউগিনি জাতীয় ক্রিকেট দলের অধিনায়ক মনোনীত করে স্কোয়াড ঘোষণা করা হয়।
২০২০ সালের নভেম্বরে, আসাদকে আইসিসি মেনস অ্যাসোসিয়েট ক্রিকেটার অফ দ্য ডিকেড পুরস্কারের জন্য মনোনীত করা হয়।  ২০২১ সালের আগস্টে আসাদকে ২০২১ আই সিসি টি২০ বিশ্বকাপের জন্য পাপুয়া নিউ গিনির স্কোয়াডের অধিনায়ক হিসাবে মনোনীত করা হয়েছিল।
১৯৮৭ সালে পাপুয়া নিউ গিনিতে জন্ম নেওয়া, আসাদ ভালা প্রথম পাপুয়া নিউ গিনির প্রতিনিধিত্ব করেন অনূর্ধ্ব-১৯ স্তরে, ২০০৪ সালে বাংলাদেশে অনুষ্ঠিত অনূর্ধ্ব-১৯ বিশ্বকাপে খেলেছিলেন। ২০০৫ সালে আয়ারল্যান্ডে অনুষ্ঠিত আইসিসি ট্রফিতে সিনিয়র দলের হয়ে তার অভিষেক হয়েছিলেন, যেখানে তিনি সাতটি লিস্ট এ ম্যাচ খেলেছিলেন। 
বছরের শেষ দিকে তিনি দক্ষিণ আফ্রিকার বেনোনির উইলোমুর পার্কে আফ্রিকা/পূর্ব এশিয়া-প্যাসিফিক অনূর্ধ্ব-১৯ চ্যাম্পিয়নশিপ খেলে অনূর্ধ্ব-১৯ স্তরে ফিরে এসেছিলেন। ২০০৬ সালে, তিনি অস্ট্রেলিয়ান ন্যাশনাল কান্ট্রি ক্রিকেট চ্যাম্পিয়নশিপে একটি সম্মিলিত পূর্ব এশিয়া প্যাসিফিক দলের হয়ে খেলেছিলেন এবং ২০০৭ এবং ২০০৮ সালে আবারো খেলেছিলেন। 
২০০৭ সালে, ভালা ডারউইনে ওয়ার্ল্ড ক্রিকেট লিগের তৃতীয় বিভাগ খেলেছিলেন এবং ২০০৭ সালের সাউথ প্যাসিফিক গেমসে তার দেশের হয়ে প্রতিনিধিত্ব করেছিলেন, যেখানে তিনি ক্রিকেট টুর্নামেন্টে স্বর্ণপদক জিতেছিলেন।
রামপুর ইউনিয়ন, ত্রিশাল

রামপুর ইউনিয়ন বাংলাদেশের ময়মনসিংহ জেলার ত্রিশাল উপজেলার একটি ইউনিয়ন।
ত্রিশাল উপজেলা হতে পূর্বদিকে ৫ কি.মি. এবং  ঢাকা ময়মনসিংহ মহাসড়কের ২০ গজ পশ্চিমে ৫নং রামপুর ইউনিয়ন পরিষদ কার্যালয় অবস্থিত।
আয়তনঃ ২০.২০ বর্গ কিলোমিটার। জনসংখ্যাঃ ২৩৪৪২ জন "(পুরুষ-১১৮৯৯জন এবং নারী-১১৫৪৩ জন)" মোট ভোটার সংখ্যাঃ ২৩৬১০ জন "(পুরুষ -১১৩০৫জন, মহিলা- ১২৩০৫জন)"
শিক্ষার হার : ৬০ %
শিক্ষা প্রতিষ্ঠান
বর্তমান চেয়ারম্যান- "মোঃ নাজমুল সরকার"
বালিপাড়া ইউনিয়ন, ইন্দুরকানী

বালিপাড়া বাংলাদেশের পিরোজপুর জেলার অন্তর্গত ইন্দুরকানী উপজেলার একটি ইউনিয়ন।
বালিপাড়া ইউনিয়নের আয়তন ৯,৩৫৯ একর।
বালিপাড়া ইউনিয়ন ইন্দুরকানী উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম ইন্দুরকানী থানার আওতাধীন। এটি জাতীয় সংসদের ১২৮নং নির্বাচনী এলাকা পিরোজপুর-২ এর অংশ।
২০১১ সালের আদমশুমারি অনুযায়ী বালিপাড়া ইউনিয়নের মোট জনসংখ্যা ৩০,৩৯৯ জন। এর মধ্যে পুরুষ ১৪,৯৬৩ জন এবং মহিলা ১৫,৪৩৬ জন। মোট পরিবার ৬,৫২৮টি।
২০১১ সালের আদমশুমারি অনুযায়ী বালিপাড়া ইউনিয়নের সাক্ষরতার হার ৫৭.১%।
কোতোয়ালী থানা, কুমিল্লা

কোতোয়ালী মডেল থানা বাংলাদেশের কুমিল্লা জেলার অন্তর্গত কুমিল্লা আদর্শ সদর উপজেলার একটি থানা।
কুমিল্লা সিটি কর্পোরেশন ও কুমিল্লা সেনানিবাস ছাড়াও কুমিল্লা আদর্শ সদর উপজেলার ৬টি ইউনিয়নের প্রশাসনিক কার্যক্রম কুমিল্লা কোতোয়ালী মডেল থানার আওতাধীন।
কালিরবাজার ইউনিয়ন

কালিরবাজার বাংলাদেশের কুমিল্লা জেলার অন্তর্গত কুমিল্লা আদর্শ সদর উপজেলার একটি ইউনিয়ন।
কুমিল্লা আদর্শ সদর উপজেলার সর্ব-পশ্চিমে কালিরবাজার ইউনিয়নের অবস্থান। এ ইউনিয়নের পূর্বে কুমিল্লা সেনানিবাস ও কুমিল্লা সদর দক্ষিণ উপজেলার বিজয়পুর ইউনিয়ন, দক্ষিণে বরুড়া উপজেলার ভবানীপুর ইউনিয়ন, দক্ষিণ-পূর্বে বরুড়া উপজেলার আগানগর ইউনিয়ন, পশ্চিমে চান্দিনা উপজেলার বরকইট ইউনিয়ন, উত্তর-পশ্চিমে বুড়িচং উপজেলার মোকাম ইউনিয়ন এবং উত্তর-পূর্বে বুড়িচং উপজেলার ময়নামতি ইউনিয়ন অবস্থিত।
কালিরবাজার ইউনিয়ন কুমিল্লা আদর্শ সদর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম কুমিল্লা কোতোয়ালী থানার আওতাধীন। এটি জাতীয় সংসদের ২৫৪নং নির্বাচনী এলাকা কুমিল্লা-৬ এর অংশ।
পত্তাশি ইউনিয়ন

পত্তাশী বাংলাদেশের পিরোজপুর জেলার অন্তর্গত ইন্দুরকানী উপজেলার একটি ইউনিয়ন।
পত্তাশি ইউনিয়নের আয়তন ৮,৭৭১ একর।
পত্তাশী ইউনিয়ন ইন্দুরকানী উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম ইন্দুরকানী থানার আওতাধীন। এটি জাতীয় সংসদের ১২৭নং নির্বাচনী এলাকা পিরোজপুর-১এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী পত্তাশি ইউনিয়নের মোট জনসংখ্যা ২৮,৩৩০ জন। এর মধ্যে পুরুষ ১৩,৮১৫ জন এবং মহিলা ১৪,৫১৫ জন। মোট পরিবার ৬,৩৯১টি।
২০১১ সালের আদমশুমারি অনুযায়ী পত্তাশী ইউনিয়নের সাক্ষরতার হার ৬৪.২%।
দুর্গাপুর দক্ষিণ ইউনিয়ন

দুর্গাপুর দক্ষিণ বাংলাদেশের কুমিল্লা জেলার অন্তর্গত কুমিল্লা আদর্শ সদর উপজেলার একটি ইউনিয়ন।
কুমিল্লা আদর্শ সদর উপজেলার দক্ষিণ-মধ্যাংশে দুর্গাপুর দক্ষিণ ইউনিয়নের অবস্থান। এ ইউনিয়নের পূর্বে কুমিল্লা সিটি কর্পোরেশন, উত্তরে দুর্গাপুর উত্তর ইউনিয়ন, পশ্চিমে কুমিল্লা সেনানিবাস ও কুমিল্লা সদর দক্ষিণ উপজেলার বিজয়পুর ইউনিয়ন এবং দক্ষিণে কুমিল্লা সদর দক্ষিণ উপজেলার বিজয়পুর ইউনিয়ন অবস্থিত।
দুর্গাপুর দক্ষিণ ইউনিয়ন কুমিল্লা আদর্শ সদর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম কুমিল্লা কোতোয়ালী থানার আওতাধীন। এটি জাতীয় সংসদের ২৫৪নং নির্বাচনী এলাকা কুমিল্লা-৬ এর অংশ।
দুর্গাপুর উত্তর ইউনিয়ন

দুর্গাপুর উত্তর বাংলাদেশের কুমিল্লা জেলার অন্তর্গত কুমিল্লা আদর্শ সদর উপজেলার একটি ইউনিয়ন।
কুমিল্লা আদর্শ সদর উপজেলার উত্তর-মধ্যাংশে দুর্গাপুর উত্তর ইউনিয়নের অবস্থান। এ ইউনিয়নের পশ্চিমে কুমিল্লা সেনানিবাস; দক্ষিণে দুর্গাপুর দক্ষিণ ইউনিয়ন; পূর্বে কুমিল্লা সিটি কর্পোরেশন; উত্তরে গোমতী নদী, আমড়াতলী ইউনিয়ন ও বুড়িচং উপজেলার ষোলনল ইউনিয়ন এবং উত্তর-পশ্চিমে বুড়িচং উপজেলার ময়নামতি ইউনিয়ন অবস্থিত।
দুর্গাপুর উত্তর ইউনিয়ন কুমিল্লা আদর্শ সদর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম কুমিল্লা কোতোয়ালী থানার আওতাধীন। এটি জাতীয় সংসদের ২৫৪নং নির্বাচনী এলাকা কুমিল্লা-৬ এর অংশ।
শিক্ষা প্রতিষ্ঠান
পাড়েরহাট ইউনিয়ন

ইউনিউন এর জমি কার পাড়েরহাট বাংলাদেশের পিরোজপুর জেলার অন্তর্গত ইন্দুরকানী উপজেলার একটি ইউনিয়ন।
পাড়েরহাট ইউনিয়নের আয়তন ৫,২৪৬ একর।
পাড়েরহাট ইউনিয়ন ইন্দুরকানী উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম ইন্দুরকানী থানার আওতাধীন। এটি জাতীয় সংসদের ১২৮নং নির্বাচনী এলাকা পিরোজপুর-২ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী পাড়েরহাট ইউনিয়নের মোট জনসংখ্যা ১৮,৪৮৮ জন। এর মধ্যে পুরুষ ৯,১৬৯ জন এবং মহিলা ৯,৩১৯ জন। মোট পরিবার ৪,২৮০টি।
২০১১ সালের আদমশুমারি অনুযায়ী পাড়েরহাট ইউনিয়নের সাক্ষরতার হার ৬৩.১%।
আমড়াতলী ইউনিয়ন

আমড়াতলী বাংলাদেশের কুমিল্লা জেলার অন্তর্গত কুমিল্লা আদর্শ সদর উপজেলার একটি ইউনিয়ন।
কুমিল্লা আদর্শ সদর উপজেলার সর্ব-উত্তরে আমড়াতলী ইউনিয়নের অবস্থান। এ ইউনিয়নের দক্ষিণে গোমতী নদী, দুর্গাপুর উত্তর ইউনিয়ন ও কুমিল্লা সিটি কর্পোরেশন; পূর্বে পাঁচথুবী ইউনিয়ন; উত্তরে বুড়িচং উপজেলার বাকশীমূল ইউনিয়ন এবং পশ্চিমে বুড়িচং উপজেলার ষোলনল ইউনিয়ন অবস্থিত।
আমড়াতলী ইউনিয়ন কুমিল্লা আদর্শ সদর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম কুমিল্লা কোতোয়ালী থানার আওতাধীন। এটি জাতীয় সংসদের ২৫৪নং নির্বাচনী এলাকা কুমিল্লা-৬ এর অংশ।
পাঁচথুবী ইউনিয়ন

পাঁচথুবী বাংলাদেশের কুমিল্লা জেলার অন্তর্গত কুমিল্লা আদর্শ সদর উপজেলার একটি ইউনিয়ন।
কুমিল্লা আদর্শ সদর উপজেলার পূর্বাংশে পাঁচথুবী ইউনিয়নের অবস্থান। এ ইউনিয়নের দক্ষিণে জগন্নাথপুর ইউনিয়ন ও কুমিল্লা সিটি কর্পোরেশন, পশ্চিমে কুমিল্লা সিটি কর্পোরেশন ও আমড়াতলী ইউনিয়ন, উত্তরে বুড়িচং উপজেলার বাকশীমূল ইউনিয়ন ও ভারতের ত্রিপুরা প্রদেশ এবং পূর্বে ভারতের ত্রিপুরা প্রদেশ অবস্থিত।
পাঁচথুবী ইউনিয়ন কুমিল্লা আদর্শ সদর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম কুমিল্লা কোতোয়ালী থানার আওতাধীন। এটি জাতীয় সংসদের ২৫৪নং নির্বাচনী এলাকা কুমিল্লা-৬ এর অংশ।
গোমতী নদী ও ঘুংঘুর নদী
জগন্নাথপুর ইউনিয়ন, কুমিল্লা আদর্শ সদর

জগন্নাথপুর বাংলাদেশের কুমিল্লা জেলার অন্তর্গত কুমিল্লা আদর্শ সদর উপজেলার একটি ইউনিয়ন।
কুমিল্লা আদর্শ সদর উপজেলার দক্ষিণ-পূর্বাংশে জগন্নাথপুর ইউনিয়নের অবস্থান। এ ইউনিয়নের উত্তরে পাঁচথুবী ইউনিয়ন, পশ্চিমে কুমিল্লা সিটি কর্পোরেশন ও কুমিল্লা সদর দক্ষিণ উপজেলার চৌয়ারা ইউনিয়ন, দক্ষিণে কুমিল্লা সদর দক্ষিণ উপজেলার গলিয়ারা ইউনিয়ন এবং পূর্বে ভারতের ত্রিপুরা প্রদেশ অবস্থিত।
জগন্নাথপুর ইউনিয়ন কুমিল্লা আদর্শ সদর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম কুমিল্লা কোতোয়ালী থানার আওতাধীন। এটি জাতীয় সংসদের ২৫৪নং নির্বাচনী এলাকা কুমিল্লা-৬ এর অংশ।
সাখুয়া ইউনিয়ন, ত্রিশাল

সাখূয়া ইউনিয়ন বাংলাদেশের ময়মনসিংহ জেলার ত্রিশাল উপজেলার একটি ইউনিয়ন।
গ্রামের সংখ্যা -৭টি
আয়তন- ১৭.৫৪ বর্গ কিলোমিটার। মোট জনসংখ্যা-২২২০৭ জন। পুরুষ-১১৫৫৬ জন,নারী-১১১৪৫ জন।
শিক্ষার হার : ৩৫.০৬%
শিক্ষা প্রতিষ্ঠান
বর্তমান চেয়ারম্যান- "আবু নোমান মোঃ আব্দুল আজিজ "
ত্রিশাল ইউনিয়ন

ত্রিশাল ইউনিয়ন বাংলাদেশের ময়মনসিংহ জেলার ত্রিশাল উপজেলার একটি ইউনিয়ন।
ত্রিশাল ইউনিয়ন প্রায় সমতল ও অল্প অসমতল ভুমি নিয়ে গঠিত। এটি ত্রিশাল উপজেলা সদর হতে প্রায় .৫ কি.মি. দক্ষিণ-পশ্চিম পাশে অবস্থিত। ত্রিশাল ইউনিয়নের উত্তর পার্শ্বে ১নং ধানীখোলা ইউনিয়ন, দক্ষিণ পার্শ্বে মঠবাড়ি ইউনিয়ন, পূর্ব পার্শে সাখুয়া ইউনিয়ন এবং পশ্চিম পার্শ্বে রাধাকানাই, উত্তর পাশে ত্রিশাল পৌরসভা অবস্থিত।
আয়তনঃ ২৯.৫০ বর্গ কিলোমিটার।
লোকসংখ্যাঃ ৩৫,৭২৫ জন "(পুরুষ ১৭,৮৫৫ জন এবং নারী ১৭,৮৭০জন)"।
শিক্ষার হারঃ  ৪০.৭১%
শিক্ষা প্রতিষ্ঠানঃ
৬নং ত্রিশাল ইউনিয়নের বিভিন্ন রাস্তার বর্ণনাঃ
এছাড়া লোকাল যোগাযোগের জন্য রিকসা, অটোটেম্পো, ভ্যান, সিএনজি চালিত টেম্পো, ভাড়ায় চালিত মোটরসাইকেল রয়েছে।
দারিও ফো

১৯২৬ সালের ২৪শে মার্চ ছোট্ট শহর লেক মাগজোরের সান জানোতে জন্মগ্রহণ করেন দারিও ফো। ইতালির নোবেলজয়ী নাট্যকার দারিও ফো ছিলেন বহু গুণের অধিকারী: কমেডিয়ান, নাট্যপরিচালক, মঞ্চপরিকল্পনাকারী, গায়ক, গীতিকার, আঁকিয়ে, রাজনৈতিক প্রচারক—এ রকম নানা গুণের সমারোহে বর্ণিল ছিল তার কর্মময় জীবন। আশিটিরও অধিক নাটক রচনা করেন তিনি।
রাজনীতি নিয়ে তীব্র ব্যঙ্গ করা ১৯৯৭ সালে সাহিত্যে নোবেল পুরস্কারজয়ী এই নাট্যকারের লেখার অন্যতম বৈশিষ্ট্য। বিশ শতকের রাজনৈতিক ব্যঙ্গাত্মক নাটকের এক প্রধান নাম দারিও ফো। তার সেরা কাজগুলোর মধ্যে আছে ‘অ্যাক্সিডেন্টাল ডেথ অব অ্যান অ্যানার্কিস্ট’ এবং ‘ক্যান্ট পে ওন্ট পে’। ‘অ্যাক্সিডেন্টাল ডেথ অব অ্যান অ্যানার্কিস্ট’ নাটকটির ১৯৭৭ সালের পরবর্তী সংস্করণ টেলিভিশনে প্রচার করা হয়। গির্জার কর্তৃপক্ষ যথারীতি নিন্দা প্রকাশ করে। টেলিভিশনের ইতিহাসে এটিকে সবচেয়ে জঘন্য ঈশ্বরবিরোধী নাটক বলা হয়। ১৯৯৭ সালে তিনি সাহিত্যে নোবেল পুরস্কার পেয়েছেন। নাটকের প্রতি কর্তৃপক্ষীয় বিরূপ আচরণ সম্পর্কে নোবেল ভাষণে তিনি বলেন, ‘পুলিশের কাছ থেকে দুর্ব্যবহার এবং আক্রমণ সহ্য করতে হয়েছে; ডানপন্থী চিন্তার লোকদের অপমানজনক আচরণ ও সহিংসতা হজম করতে হয়েছে। ’ উল্লেখ্য, নাটকে পুলিশের সমালোচনা তুলে ধরার অপরাধে ইতালির ফেডারেল পুলিশের নির্যাতনের শিকার হন তার স্ত্রী।
সারা জীবন বামপন্থী রাজনীতিকে সমর্থন করে গেছেন দারিও ফো। শৈশবে দাদার কাছে গল্পবলার কৌশল শিখেছিলেন। দ্বিতীয় বিশ্বযুদ্ধের শেষ দিকে তার ওপর বাধ্যতামূলকভাবে যুদ্ধে যাওয়ার চাপ আসে। কিন্তু কৌশলে তা থেকে নিস্তার পেতে সক্ষম হন। দারিও ও ফ্রাংকার ছেলের নাম জ্যাকোপো। তিনিও একজন লেখক।
দারিও ফো সচেতনভাবেই ইতালির নানা উপভাষা, নানা লাতিন বুলি ব্যবহার করে রম্য ধারার মাধ্যমে জটিল জীবনের চিত্র তুলে ধরেছেন। এতে করে কখনো কখনো সেগুলো স্থূল বলেও চিহ্নিত হয়েছে। তবে ফোর বিবেচনায় অভিজাত শ্রেণির মানুষ নয়, শ্রমজীবী দর্শকদের জন্যই তিনি নাটক করতে চেয়েছেন। একুশ শতকের দ্বিতীয় দশকের মাঝামাঝি পর্যন্ত তিনি বিভিন্ন সামাজিক, রাজনৈতিক ও সাংস্কৃতিক কর্মকাণ্ডে সক্রিয় ছিলেন। মিলান শহরকে কতিপয় অর্থলোভী লোকদের হাত থেকে রক্ষা করার চেষ্টা হিসেবে তিনি ২০০৬ সালে মেয়র পদে নির্বাচনে অংশ নেন। এ প্রসঙ্গে তিনি নির্ভীকচিত্তে বলেন, বার্লুসকোনির সহায়তা পাওয়া ‘অর্থলোভী জারজ লোকরা দশকের পর দশক ধরে এই শহর শাসন করে আসছে। ’ এমন সোচ্চারকণ্ঠ ছিলেন দারিও। ২০১৬ সালের ১৩ অক্টোবর ৯০ বছর বয়সে তিনি পরলোক গমন করেন।
ফরাসি বিপ্লবী যুদ্ধ

ফরাসী বিপ্লবী যুদ্ধ হলো ১৭৯২ থেকে ১৮০২ সাল এর মধ্যে সংঘটিত কতগুলো নির্বিচার সামরিক সংঘাত এর সমষ্টি, যার ফলস্বরূপ ফরাসি বিপ্লব হয়েছিল। এগুলো ফ্রান্সকে গ্রেট ব্রিটেন, অস্ট্রিয়া, প্রুশিয়া, রাশিয়াসহ আরও কতগুলো রাজতন্ত্রের বিরুদ্ধে দাঁড় করিয়ে দিয়েছিল। এ সংঘাতগুলো দুটি পর্বে বিভক্ত: ১ম মোর্চার যুদ্ধ (১৭৯২-৯৭) এবং দ্বিতীয় মোর্চার যুদ্ধ (১৭৯৮-১৮০২)। প্রথমদিকে শুধুমাত্র ইউরোপের বিরুদ্ধে সীমাবদ্ধ থাকলেও পরবর্তীকালে ধারাবাহিকভাবে এ যুদ্ধ বৈশ্বিক মাত্রা পায়। প্রায় এক দশক ধরে টানা সংঘর্ষ ও আক্রমণাত্মক কূটনীতির পর ফ্রান্স রাজ্যের একটি বড় অংশ জয় করে যার বিস্তার ছিল ইতালিয়ান উপদ্বীপ এবং ইউরোপের নিম্নভূমির দেশ থেকে শুরু করে উত্তর আমেরিকার লুইসিয়ানা অঞ্চল পর্যন্ত। ইউরোপের বেশিরভাগ অংশে বিপ্লবী নীতির বিস্তৃতি নিশ্চিত করে ফ্রান্স এ যুদ্ধে সাফল্য পায়।
১৭৯১ সালের শুরুর দিকে, ইউরোপের অন্যান্য রাজ্যগুলো ফরাসী বিপ্লব ও এর অভ্যূথ্থানকে চূড়ান্ত অবমাননার চোখে দেখত; এমনকি রাজা ষোড়শ লুই এর পক্ষাবলম্বী হয়েও তারা বিবেচনা করত যে এ বিপ্লব বিস্তারে তাদের হস্তক্ষেপ করে মধ্যস্থতা করা উচিত, না ফ্রান্সের বিশৃঙ্খলার সুযোগ নেয়া উচিত। একটি আক্রমণের পূর্বানুমান করে ১৭৯২ সালের বসন্তে ফ্রান্স প্রুশিয়া ও অস্ট্রিয়ার মধ্যে যুদ্ধ ঘোষণা করে এবং তার প্রতিক্রিয়া হিসেবে তাদের উপর একটি জোটবদ্ধ বহিরাক্রমণ হয়, সেপ্টেম্বর মাসে যা শেষ পর্যন্ত বালমির যুদ্ধে পর্যবসিত হয়। এ যুদ্ধের জয় রাজতন্ত্র বিলোপকরণে জাতীয় সম্মেলনকে উৎসাহিত করে। নতুন ফরাসী সৈন্যদের মাধ্যমে প্রাপ্ত কতগুলো জয়ের ধারা হঠাৎই ১৭৯৩ সালের বসন্তে নিরউইনডেন এ পরাজয়ের মধ্য দিয়ে শেষ হয়। ফ্রান্স বছরের বাকি সময়ে আরেকটি পরাজয় বরণ করে এবং এ খারাপ সময়ের সুযোগ নিয়ে জ্যাকবিন শক্তি বৃদ্ধি করে জাতিকে ঐক্যবদ্ধ করতে সন্ত্রাসের রাজত্ব চাপিয়ে দেয়।
১৭৯৪ সালে নাটকীয়ভাবে ফরাসীদের অবস্থার উন্নতি হয়। ফ্লরাতে অস্ট্রিয়ানদের বিরুদ্ধে এবং ব্ল্যাক মাউন্টেইনে স্প্যানিশদের বিরুদ্ধে জয় ফরাসী বিপ্লবী যুদ্ধে নতুন ধাপ শুরুর সংকেত দেয়। ১৭৯৫ এর মধ্যে ফরসীরা অস্ট্রিয়ান নেদারল্যান্ড দখল করে নেয় এবং বেসেল শান্তি চুক্তির মাধ্যমে স্পেন ও প্রুশিয়াকে এ যুদ্ধ থেকে বের করে আনে। এযাবৎ নেপোলিয়ান বেনাপোর্ট নামেে একজন অপরিচিত সেনানায়ক ইতালিতে যু্দ্ধের প্রচারণা শুরু করেন ১৭৯৬ সালের এপ্রিলে। এক বছরেরও কম সময়ের মধ্যে নেপোলিয়ান এর অধীনে ফরাসি সেনারা হ্যাবসবার্গ বাহিনীকে ধ্বংস করে এবং তাদেরকে ইতালিয়ান উপদ্বীপ থেকে উৎখাত করে; জয় করে প্রায় প্রতিটি যুদ্ধ ও আটক করে প্রায় ১৫০,০০০ বন্দীকে। ফরাসী সৈন্যদের সাথে নিয়ে ভিয়েনার দিকে অগ্রসর হয়ে অস্ট্রিয়া সন্ধি দাবি করে এবং ক্যাম্পো ফরমিও চুক্তি করতে সম্মত হয়, আর এভাবেই শেষ হয় এ প্রজাতন্ত্রের বিরুদ্ধে প্রথম সংঘাত।
ফরাসী বিপ্লবী যুদ্ধের দ্বিতীয় সংঘাত শুরু হয় ১৭৯৮ সালে নেপোলিয়ান কর্তৃক ফ্রান্সের ইজিপ্ট বহিরাক্রমণের মাধ্যমে। প্রথম সংঘাতে মধ্য প্রাচ্যের যে সকল অঞ্চল হারিয়েছিল, ফ্রান্স কর্তৃক সেগুলো পুনরুদ্ধারের চেষ্টাকে সুযোগ হিসেবে কাজে লাগিয়েছিল মিত্রশক্তি। ইউরোপের মিত্রশক্তির জন্য যুদ্ধ পুরোপুরি শুরু হয়ে গিয়েছিল, ম্যাগনানো, ক্যাসানো ও নোভির জয় ছিনিয়ে নিয়ে তারা পর্যায়ক্রমে ফ্রান্সকে ইতালি থেকে আলাদা করার জোড় চেষ্টা করছিল এবং সুইজারল্যান্ডকে আক্রান্ত করেছিল। যাই হোক, তাদের এ প্রচেষ্টা ১৭৯৯ সালের সেপ্টেম্বর এ ফ্রান্সের জুরিখ জয়ের পথ উন্মোচন করেছিল, যার ফলে রাশিয়া এ যুদ্ধ থেকে ছিটকে পরে। ইতোমধ্যে ফ্রান্স পর্যায়ক্রমে পিরামিড, মাউন্ট তাবর ও আবুকির এর যুদ্ধের মাধ্যমে ইজিপশিয়ান ও অটোম্যান সৈন্যদের বিলোপ করে দেয়।
যুক্তরাষ্ট্রের পরমাণু অস্ত্র

পারমাণবিক অস্ত্র এমন এক ধরনের যন্ত্র যা নিউক্লিয়ার বিক্রিয়ার ফলে প্রাপ্ত প্রচণ্ড শক্তিকে কাজে লাগিয়ে ব্যাপক ধ্বংসযজ্ঞের সৃষ্টি করে। সে নিউক্লিয়ার বিক্রিয়া ফিসানের ফলে অথবা ফিসান ও ফিউশান উভয়েরই সংমিশ্রনেও সংঘটিত হতে পারে। উভয় বিক্রিয়ার কারণেই খুবই অল্প পরিমাণ পদার্থ থেকে বিশাল পরিমাণে শক্তি নির্গত হয়। আধুনিক এক হাজার কিলোগ্রামের একটি থার্মো-নিউক্লিয়ার অস্ত্রের বিস্ফোরন ক্ষমতা প্রচলিত প্রায় ১ বিলিয়ন কিলোগ্রামের প্রচণ্ড বিস্ফোরক দ্রব্যের চেয়েও বেশি। এভাবেই শুধুমাত্র প্রচলিত বোমার সমান আকারেই একটি পারমাণবিক বোমা দ্বারাই একটি শহরকে ধ্বংস করে দেয়া যায়। পারমাণবিক অস্ত্রকে ধরা হয় ব্যাপক ধ্বংসযজ্ঞের এক বোমা হিসেবে। একারণেই আন্তজার্তিক বিভিন্ন নিয়ম-নীতিমালা প্রণয়নে তাদের ব্যবহার ও নিয়ন্ত্রণ সবসময়ই একটি আলোকিত বিষয় হয়ে দাড়িয়েছে।
যুক্তরাষ্ট্রের পরমাণু অস্ত্র
পৃথিবীর মাট ৯টি দেশের হাতে এখন ৯ হাজার পরমাণু বোমা আছে - যদিও স্নায়ুযুদ্ধের অবসানের পর এ সংখ্যা আগের চেয়ে কমে গেছে।
পরমাণু বোমাগুলো অনেক ক্ষেত্রে বসানো আছে ক্ষেপণাস্ত্রের মাথায়। তা ছাড়া আছে বিভিন্ন সামরিক বিমান-ঘাঁটিতে বা অস্ত্রের গুদামে। গবেষণা সংস্থাগুলোর মতে যুক্তরাষ্ট্রের হাতে পরমাণু অস্ত্র আছে ৬৮০০। বিশ্বে প্রথম পরমাণু বোমা প্রস্তুতকারক দেশ মার্কিন যুক্তরাষ্ট্র। এবং যুক্তরাষ্ট্রই একমাত্র দেশ যারা এটা যুদ্ধেও ব্যবহার করেছে৷ এসইপিআরআইয়ের তথ্যমতে দেশটির এখন চার হাজার ৫০০ পরমাণু বোমা আছে। যার মধ্যে এক হাজার ৯০০ বোমা সক্রিয়।
বিশেষজ্ঞরা বলছেন, সব পরমাণু-শক্তিধর দেশই এখন তাদের অস্ত্রগুলোর আধুনিকায়ন করছে, বা করার পরিকল্পনা করছে।
সবচেয়ে বেশি পরমাণু বোমা আছে যুক্তরাষ্ট্র আর রাশিয়ার হাতে। এ দুটি দেশের হাতে আছে ১৫ হাজার বোমা - তবে এই হিসেবে এমন বোমাও ধরা হয়েছে যেগুলো এখন 'অবসরে' যাচ্ছে অর্থাৎ এগুলো অচিরেই খুলে ফেলা হবে। স্টকহোমের একটি শান্তি গবেষণা ইনস্টিটিউট বলছে, ১৯৮০ দশকে পারমাণবিক বোমা বা ওয়ারহেডের সংখ্যা ছিল প্রায় ৭০ হাজার।
পরমাণু অস্ত্র আছে এখন মার্কিন যুক্তরাষ্ট্র, রাশিয়া, চীন, যুক্তরাজ্য, ফ্রান্স, ভারত, পাকিস্তান ও উত্তর কোরিয়ার হাতে। ইসরাইলের হাতে পারমাণবিক অস্ত্র আছে বলে মনে করা হলেও তারা কখনো একথা স্বীকার বা অস্বীকার কোনটাই করে নি।
ভারত, ইসরায়েল আর পাকিস্তান কখনো পরমাণবিক অস্ত্রের বিস্তার নিয়ন্ত্রণ চুক্তি বা এনপিটিতে সই করে নি। উত্তর কোরিয়া সই করেও ২০০৩ সালে এ থেকে বেরিয়ে যায়। এই চুক্তি অনুযায়ী স্বীকৃত পারমাণবিক শক্তিধর দেশ হচ্ছে মাত্র পাঁচটি স্বাক্ষরকারী দেশ - আমেরিকা, রাশিয়া, ব্রিটেন, ফ্রান্স, ও চীন।
এই চুক্তিতে অস্বীকৃত দেশগুলোর পারমাণবিক অস্ত্র তৈরি নিষিদ্ধ করা হয়েছে। দক্ষিণ আফ্রিকা, বেলারুশ, কাজাখস্তান ও ইউক্রেন তাদের পরমাণু কর্মসূচি পরিত্যাগ করেছে।
বলা হয় আমেরিকা রাশিয়া ও ব্রিটেন তাদের পরমাণু অস্ত্রে সংখ্যা কমাচ্ছে।
পারমাণবিক অস্ত্র যুদ্ধে দুবার ব্যবহার হয়েছে, উভয়বারই আমেরিকা কর্তৃক এ বোমা ব্যবহার হয়েছে। দ্বিতীয় বিশ্বযুদ্ধের শেষদিকে আমেরিকা জাপানের বিরুদ্ধে এ বোমা ব্যবহার করেছে। ১৯৪৫ সালের ৬ আগস্ট যুক্তরাষ্ট্রের বিমান বাহিনী ইউরেনিয়াম দিয়ে তৈরি এক পারমাণবিক ফিশন বোমা জাপানের হিরোশিমা শহরে নিক্ষেপ করে। বোমাটির ডাকনাম দেয়া হয়েছিল লিটল বয়। তিন দিন পর আমেরিকান বিমান বাহিনী দ্বিতীয় একটি বোমা নিক্ষেপ করে জাপানি শহর নাগাসাকিতে। এটি ছিল প্লুটোনিয়াম-তৈরি ফিশন বোমা। এর ডাকনাম ছিল ফ্যাটম্যান। দুটি পরমাণু বোমার আঘাতে প্রায় দুলক্ষ সামরিক-অসামরিক মানুষ মারা যায়। পরমাণু বোমার ব্যবহার এবং এর ফলস্বরূপ জাপানের আত্মসমর্পণ—দুটো বিষয় নিয়ে বিতর্ক আজও শেষ হয়নি।
নামিবিয়া জাতীয় মহিলা ক্রিকেট দল

নামিবিয়া জাতীয় মহিলা ক্রিকেট দল আন্তর্জাতিক মহিলাদের ক্রিকেটে দেশ নামিবিয়ার প্রতিনিধিত্বকারী একটি দল। দলটি নামিবিয়া ক্রিকেট বোর্ড কর্তৃক আয়োজিত ও পরিচালিত, যারা ১৯৯২ সাল থেকে আন্তর্জাতিক ক্রিকেট কাউন্সিল (আইসিসি)র সদস্য।
নামিবিয়া দলটি আন্তর্জাতিক ক্রিকেটে তাদের অভিষেক করে ২০০৪ আফ্রিকা মহিলাদের ক্রিকেট প্রতিযোগিতায় তানজানিয়ার বিপক্ষে, কিন্তু জয় পেতে ব্যর্থ হয়। 
আন্তর্জাতিক খেলার সারাংশ — নামিবিয়া মহিলা দল
"সর্বশেষ হালনাগাদ :১২ মে ২০১৯"
হিরো মোটোকর্প

হিরো মোটোকর্প লিমিটেড, যার প্রাক্তন নাম হিরো হোন্ডা, একটি ভারতীয় মোটরসাইকেল ও স্কুটার নির্মাতা প্রতিষ্ঠান, যার সদর দফতর ভারতের রাজধানী নয়া দিল্লিতে অবস্থিত। প্রতিষ্ঠানটি ভারতের এবং সমগ্র বিশ্বের বৃহত্তম দুই-চাকার মোটরযান নির্মাতা। হিরো মোটরসাইকেলগুলি জ্বালানি সাশ্রয়ী ও কমদামী হওয়ায় ১৯৮০-র দশকে ভারতে ব্যাপক জনপ্রিয়তা অর্জন করে। বর্তমানে ভারতে দুই-চাকার মোটরযানের বাজারের প্রায় ৩৬% হিরোর ভাগে পড়েছে। ২০১৩ সালে কোম্পানিটির বাজার পুঁজিভবনের পরিমাণ ছিল ৪৫০ কোটি মার্কিন ডলার।
১৯৮৪ সালে ভারতের সাইকেল নির্মাতা প্রতিষ্ঠান হিরো সাইকেলস (মুনজাল পরিবারের প্রতিষ্ঠান) এবং জাপানের হোন্ডা প্রতিষ্ঠানের মধ্যে যৌথ কারবার হিসেবে হিরো হোন্ডার যাত্রা শুরু হয়। ২০১০ সালে হোন্ডা যৌথ ব্যবসা থেকে সরে দাঁড়ায় এবং সম্পূর্ণ নিজস্ব মালিকানাধীন হোন্ডা মোটরসাইকেল অ্যান্ড স্কুটার ইন্ডিয়া প্রতিষ্ঠানে মনোনিবেশ করে। হিরো গ্রুপ হোন্ডার দখলের শেয়ারগুলি কিনে নেয়।
তাহেরউদ্দিন ঠাকুর

তাহেরউদ্দিন ঠাকুর (মৃত্যু: ১ ফেব্রুয়ারি ২০০৯) ছিলেন একজন বাংলাদেশী রাজনীতিবিদ। তিনি রাষ্ট্রপতি শেখ মুজিবুর রহমানের মন্ত্রিপরিষদে তথ্য প্রতিমন্ত্রী ছিলেন।
তাহেরউদ্দিন ঠাকুর মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন কুমিল্লা-২ আসন থেকে সংসদ সদস্য নির্বাচিত হন। তিনি রাষ্ট্রপতি শেখ মুজিবুর রহমানের মন্ত্রিপরিষদে তথ্য প্রতিমন্ত্রী ছিলেন।
১৯৭৫ সালের ১৫ আগস্ট শেখ মুজিবুর রহমান হত্যার অভিযোগে ১৯৯৬ সালের ১৪ আগস্ট ঠাকুরকে গ্রেপ্তার করা হয়েছিল। পরে তিনি মামলা থেকে খালাস পেয়েছিলেন। ২০০৪ সালের ২০ শে অক্টোবর, মেট্রোপলিটন দায়রা জজ আদালত (ট্রায়াল কোর্ট) ঠাকুরকে জেল হত্যা মামলার অপর অভিযোগ থেকে মুক্তি দেয়।
ঠাকুর দৈনিক ইত্তেফাকের সাংবাদিক হিসাবে কাজ করেছিলেন। বৃক্কের রোগে আক্রান্ত হয়ে তিনি ২০০৯ সালের ১ ফেব্রুয়ারিতে মারা যান।
বিনাইল ইউনিয়ন

বিনাইল ইউনিয়ন বাংলাদেশের রংপুর বিভাগের দিনাজপুর জেলার বিরামপুর উপজেলার একটি প্রশাসনিক এলাকা।
দিনাজপুর জেলার বিরামপুর উপজেলার একটি ঐতিহ্যবাহী অঞ্চল হলো বিনাইল ইউনিয়ন। কাল পরিক্রমায় আজ বিনাইল ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তায় আজও সমুজ্জ্বল।
ইউনিয়নের মোট লোক সংখ্যা ১৯,১০৯ জন।
বিনাইলে মোট মৌজার সংখ্যা ২৯টি। সাপ্তাহিক হাটসহ মোট বাজার সংখ্যা ৬টি। গুরুত্বর্পূণ ধর্মীয় স্থান- ২ টি এবং ঐতিহাসিক/পর্যটন স্থান – ৬টি বিদ্যমান।
বিনাইলের শিক্ষার হার ৪৫.২৬%। (২০০১ এর শিক্ষা জরীপ অনুযায়ী)। এখানে সরকারী প্রাথমিক বিদ্যালয় মোট ১০টি, উচ্চবিদ্যালয় ৪টি এবং ২টি মাদ্রাসা রয়েছে।
বর্তমান দায়িত্বরত চেয়ারম্যান মোঃ হুমায়ুন কবীর বাদশা
সখিপুর ইউনিয়ন, দেবহাটা

সখিপুর ইউনিয়ন বাংলাদেশের খুলনা বিভাগের সাতক্ষীরা জেলার দেবহাটা উপজেলার একটি ইউনিয়ন, প্রশাসনিক এলাকা।
দেবহাটা উপজেলা হতে ইউনিয়ন পরিষদের দুরাত্ব ৫ কিঃ মিঃ।
গ্রামের সংখ্যা-১৭টি। 
আয়তনঃ ৪,২৩৫ একর বা ১৭.২২ বর্গ কি:মি:। জন সংখ্যা: ২৫,৩৪৫জন। পুরুষ-১২,৯৫৬ জন, মহিলা-১২,৩৮৯ জন, মুসলমান-১৮,৮৮১ জন, হিন্দু-৩,৪০২ জন, পিছিয়ে পড়া সম্প্রদায়-১১০১ জন, প্রতিবন্ধীর সংখ্যা-৯৭ জন, মোট পরিবারের সংখ্যা-৪,২০৫টি।
শিক্ষার হার :  ৮৬.০৪%
শিক্ষা প্রতিষ্ঠান
== জনপ্রতিনি
বর্তমান চেয়ারম্যান- "সাইফুল ইসলাম "
স্নায়বিক বিকাশমূলক ব্যাধি

স্নায়বিক বিকাশমূলক ব্যাধি এমন কিছু মানসিক ব্যাধির একটি দল যেগুলিতে মানুষের মস্তিষ্ক তথা কেন্দ্রীয় স্নায়ুতন্ত্রের স্বাভাবিক বিকাশে ব্যাঘাত ঘটে। এই ব্যাধিগুলির সূত্রপাত হয় মানুষের মানসিক বিকাশ পর্যায়ে (১৮ বছর বয়স পর্যন্ত); তবে বেশিরভাগ ক্ষেত্রে শৈশবেই এগুলি চোখে পড়ে। এসব ব্যাধিতে স্নায়বিক বিকাশের অভাব ঘটে বলে ব্যক্তিগত, সামাজিক, শিক্ষায়তনিক বা পেশাগত ক্ষেত্রে কর্মসাধনে সমস্যার সৃষ্টি হয়। মোটর স্নায়ু সঞ্চালন, আত্ম-নিয়ন্ত্রণ, শিখন, ভাষা অর্জন, আবেগ নিয়ন্ত্রণ, স্মৃতি ও অ-ভাষিক ইঙ্গিতমূলক যোগাযোগে সমস্যা প্রতিভাত হয়। এই শ্রেণীর ব্যাধিগুলি প্রায়শই অনেকগুলি একই সাথে ঘটে থাকে এবং সারা জীবন এর ফলভোগ করতে হতে পারে।
মনোযোগের অভাবমূলক ব্যাধি, অতিকর্মচাঞ্চল্য ব্যাধি, আত্মসংবৃতি (অটিজম) পরিসর ব্যাধি, যোগাযোগ ব্যাধি, বিকাশমূলক সমন্বয় ব্যাধি, বৌদ্ধিক প্রতিবন্ধিতা, বিশেষ শিখন ব্যাধি, পুনরাবৃত্তিমূলক সঞ্চালন ব্যাধি, (মুখমণ্ডলের) পেশীর খিঁচুনি ব্যাধি, ইত্যাদি স্নায়বিক বিকাশমূলক ব্যাধির কিছু উদাহরণ।
ব্লারিস শৈলশিরা

ব্লারিস রিজ যুক্তরাষ্ট্রের পশ্চিম ভার্জিনিয়ার একটি শৈলশিরা। 
"ব্লারিস রিজ" নামটি স্থানীয় ধর্মপ্রচারক জেএম ব্লেয়ারের নামানুসারে রাখা হয়েছে।
বুরম্বল

বুরম্বল পাইথনের একটি প্রজাতি। বুরম্বল অজগর মূলত মায়ানমারে পাওয়া যায়। এটি মূলত বার্মিজ অজগর এবং বল অজগরের মধ্যে একটি সংকর।
বাস্ট অব চাইল্ড

বাস্ট অব এ চাইল্ড হল টাস্কান ধূসর বেলে পাথর (বা পাইটার সেরেনা)কে দেওয়া উপাধি। লুভ্‌র জাদুঘর এ এটি ১৮৫৯ সালে সংগ্রহ করে এবং ধারণা করা হয় এটি ১৫৭১ সালে তৈরি স্মৃতিস্তম্ভ এবং এটি ফরাসি ভাস্কর জিন গুজনের সৃষ্টি। তবে এই ধারণাটি ভুল প্রমাণিত হয় যখন জানা যায় এটি ১৫-১৬ শতকের গোড়ার দিকে কোনও অজানা ফ্লোরেনটাইন শিল্পী তৈরি করেছে। এটি ল্যুভার মিউজিয়ামের "রুম ১" (ডোনেটেলো গ্যালারী নামে পরিচিত) এর প্রদর্শনীতে রয়েছে।
নওয়াপাড়া ইউনিয়ন

নওয়াপাড়া ইউনিয়ন বাংলাদেশের খুলনা বিভাগের সাতক্ষীরা জেলার দেবহাটা উপজেলার একটি ইউনিয়ন, প্রশাসনিক এলাকা।
দেবহাটা উপজেলা হতে নওয়াপাড়া ইউনিয়ন পরিষদের দুরাত্ব ৭কি:মি:।
২৬টি গ্রাম। 
আয়াতনঃ ৩৬.৩১ বর্গ কি.মি। জনসংখ্যাঃ ৩২,৮৭০ জন। পুরুষ ১৭১৯৪ জন, মহিলা ১৫,৬৭৬ জন, মুসলমান ২১১৯০ জন, হিন্দু ১১৪২৩ জন, মোট পরিবার সংখ্যা ৬,৭৫১ টি।
শিক্ষার হার: ৭০%
শিক্ষা প্রতিষ্ঠান
বর্তমান চেয়ারম্যান- মোঃ মুজিবর রহমান
বার্নস উপসাগর

বার্নস উপসাগর ওয়াশিংটন রাজ্যের একটি উপসাগর। 
বার্নস উপসাগরের নাম হেনরি বার্নসের নামানুসারে রাখা হয়। হেনরি বার্নস ছিলেন সেখানকার প্রথন বসতি স্থাপনকারীদের একজন।
বাডনিক

বাডনিক স্লাভিক পৌরাণিক কাহিনীগুলির মধ্যে একটি। বাডনিক মূলত একটি দানব যা লুজাইস অঞ্চলে বাস করে। এটি একটি ক্ষতিকর বামনভূত যা লোকদের বিপথে চালিত করত। বাডনিক তাদের জলাশয়ে অন্যদের বিপদে ফেলত।
চাহার পাদশাহান

চাহার পাদশাহান ( বা ফোর কিংস) ইরানের লাহিজানের একটি মসজিদের নাম। এটি চতুর্দশ শতাব্দীর শেষভাগে নির্মিত হয়। এখানে সৈয়দ খুররম কিয়া-সহ কারকিয়া রাজবংশের চারজন শাসককে দাফন করা হয়েছে। কবরটির মূল অংশ নির্মাণ করেন সৈয়দ হাদী কিয়া।
ডগ ল্যান্ড

ডগ ল্যান্ড বর্তমানে কেবলমাত্র আইফোনের জন্য একটি অ্যাপ্লিকেশন যা ব্যবহারকারীদের ফটোগুলি আপলোড করতে, ফিল্টার এবং প্রভাবগুলি যুক্ত করতে এবং অন্যান্য ব্যবহারকারীর সাথে ভাগ করে নিতে সাহায্য করে। ব্যবহারকারীরা সরাসরি তাদের অঞ্চল বা সারা বিশ্বের ব্যবহারকারীদের বার্তা দিতে পারে। ডগ ল্যান্ড অ্যাপ্লিকেশনের মাধ্যমে কুকুরের জন্য উপযুক্ত স্থান খোঁজা যায়। তাছাড়াও কুকুরদের জন্য পার্ক, ক্যাফে, দোকান, হোটেল সহ বিভিন্ন পরিষেবা পাওয়া যায় এই অ্যাপ এর মাধ্যমে। অ্যাপটি পশুপ্রেমীদের জন্য একটি বৃহত্তম মোবাইল সম্প্রদায়।
ফোগন

ফোগন একটি কর্নিশ পৌরাণিক কাহিনী যা কর্নওয়ালে পাওয়া ভূগর্ভস্থ পাথরের দ্বারা গঠিত। এটি বিশ্বাস করা হয় যে খ্রিস্টপূর্ব ৫০০ অব্দ থেকে ৫০০ খ্রিস্টাব্দের মধ্যে ফোগন নির্মিত হয়েছিল। "ফোগনকে" ধর্মীয় আচারস্থল এবং পবিত্র স্থান বলে মনে হয়। কিংবদন্তি এই কাহিনীগুলিকে স্বর্গীয় মহিলাদের বা দেবদেবীদের সাথে সংযুক্ত করে থাকে।
ইমতিয়াজ হোসেন

ডান হাতি ব্যাটসম্যান এবং অফ ব্রেক ব্রেক বোলার। ২০০১-২০০২ সালে সিলেট বিভাগের হয়ে তিনি আত্মপ্রকাশ করেন। ২০১৫-২০১৬ সালে সিলেট বিভাগের হয়ে রাজশাহী বিভাগের বিপক্ষে তার সর্বোচ্চ প্রথম শ্রেণীর স্কোর ১৫৪। বোলিং তার সেরা স্কোর খুলনা বিভাগের বিপক্ষে ৫০ রানে ৩। বরিশাল বিভাগের বিপক্ষে সিলেট বিভাগের হয়ে তার সেরা লিস্ট এ স্কোর ১২৪। ২০০১-২০০২ সালে তার সেরা লিস্ট এ বোলিং ২২ রানে ৪ চট্টগ্রাম বিভাগের বিপক্ষে।
লাউডস্পিকার

লাউডস্পিকার একটি বৈদ্যুতিক যন্ত্র,যার সাহায্যে বৈদ্যুতিক তরঙ্গ থেকে শব্দ তরঙ্গে রূপান্তরিত হয়। ১৯২৫ সালে অ্যাডওয়ার্ড ডাব্লিউ কেলোগ এবং চেস্টার ডব্লু রাইস লাউডস্পিকার আবিষ্কার করেছিলেন।
প্রথমে কোন বৈদ্যুতিক তরঙ্গ লাউড স্পিকার এর মধ্যে থাকা তারের কুন্ডলীর এর মধ্য দিয়ে যাওয়ার সময় যে চুম্বকীয় বল সৃষ্টি হয় সেই চুম্বকীয় বলের সাহায্যে লাউড স্পিকারের চুম্বক আকর্ষণ বা বিকর্ষণ করে।এই আকর্ষণ বা বিকর্ষণ জনিত বল লাউড স্পিকার এর উপরে থাকা পর্দার উপরে ক্রিয়াশীল হয় ফলে উপরে থাকা এই পর্দাটি কম্পিত হয়। পর্দার কম্পনের ফলে পর্দার নিকটবর্তী বায়ু সংকুচিত হয় এবং প্রসারিত হয় এই সংকোচন-প্রসারণ জনিত কারণে বায়ু মাধ্যমে শব্দ তরঙ্গের উৎপত্তি হয় এবং শব্দ হলো একটি স্থিতিস্থাপক তরঙ্গ। স্পিকার গুলি সাধারণত কাঠের বা প্লাস্টিকের আয়তঘন তার প্রেমের মধ্যে রাখা থাকে।
১- চুম্বক
২- তারের কুন্ডলীর
৩- বিলম্বন
৪- মধ্যচ্ছদা পর্দা
ক্রমবিকাশ
১৯৩০ এর দশকে শব্দের প্রাবল্য বৃদ্ধি করার জন্য দুই বা তিনটি ব্যান্ডপ্যাসের ড্রাইভার একত্রিত করা হয়। ১৯৩৭ সালে মেট্রো-গোল্ডউইন-মায়ার দ্বারা প্রথম চলচ্চিত্রে থিয়েটারের জন্য শিয়ের হর্ন সিস্টেম" চালু করা হয়েছিল। ১৯৩৯ সালের নিউ ইয়র্ক ওয়ার্ল্ড ফেয়ারে ফ্লাশিং মৃডোয় একটি টাওয়ারে একটি খুব বড় দ্বিমুখী পাবলিক অ্যাড্রেস সিস্টেম লাগানো হয়েছিল।
১৯৪৫ সালে বাজারে আলটেকের "ভয়েস অফ থিয়েটার" লাউডস্পিকার সিস্টেম পৌঁছেছিল , এটি সিনেমা থিয়েটারগুলিতে প্রয়োজনীয় উচ্চ শব্দ উৎপাদনের জন্য প্রসিদ্ধ ছিল । 1954 সালে, এডগার ভিলচুর ম্যাসাচুসেটস কেমব্রিজে লাউডস্পিকারের নকশার শাব্দিক বিলম্বন (সাসপেনশন)নীতিটি তৈরি করেছিলেন। পরবর্তীকালে উন্নত স্থায়ী চৌম্বক উপকরণ, উন্নত পরিমাপ কৌশল, উন্নত নকশা প্রয়োগ ফলে শ্রুতিমধুর উন্নতি হয়েছে।
বর্তমান দিনে লাউডস্পিকার গুলির গঠনগত ও আকৃতিগত পরিবর্তন হয়েছে। বৈদ্যুতিক তারের সাহায্যে লাউডস্পিকার গুলি এমপ্লিফায়ার এর সঙ্গে যুক্ত থাকে, তবে বর্তমান দিনে ব্লুটুথ এর মাধ্যমে সংযুক্ত করা হয়।শব্দ দূষণের কথা মাথায় রেখে লাউডস্পিকার গুলির সর্বোচ্চ নিরাপদ শব্দের প্রাবল্যের সীমা বেঁধে দেওয়া হয়েছে।
১. মধ্য পরিসীমা চালক
২. টুইটার স্পিকার
৩.ওয়েফারস
বৈদ্যুতিক বর্তনীতে স্পিকারের অবস্থান বোঝানোর জন্য পাশে ব্যবহৃত চিহ্নটি ব্যবহার করা হয়
২০১৮ ভারত ক্রিকেট দলের ইংল্যান্ড সফর

ভারত ক্রিকেট দল পাঁচটি টেস্ট ক্রিকেট, তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য ইংল্যান্ড সফর করে, যা জুলাই থেকে সেপ্টেম্বর ২০১৮-এ অনুষ্ঠিত হয়।
কালাম স্যাট

কালাম স্যাট হচ্ছে পৃথিবীর সবথেকে ক্ষুদ্ৰ এবং পাতলা কৃত্ৰিম উপগ্ৰহ। এটি ভারতের সাবেক রাষ্ট্রপতি ডঃ এ. পি. জে. আবদুল কালামের নামে নামকরণ করা হয়, যা ভারতীয় একটি মাধ্যমিক বিদ্যালয়য়ের শিক্ষানবিশ দল কর্তৃক নির্মিত হয়েছিল। শিক্ষানবিশ এই দলটি আইডোডল লার্নিং আইএনসি এবং নাসা কর্তৃক আয়োজিত কিউবস ইন স্পেস, একটি এসটিইএম-ভিত্তিক শিক্ষা কার্যক্রমে অংশ নিয়েছিল। নির্বাচিত প্রতিযোগী হিসেবে, দলটি নাসার রকেটে করে মহাশূন্যে উড্ডয়নের জন্য পরিক্ষাবস্তুটির ডিজাইনের সুযোগ পায়। ২০১৭ সালের ২২শে জুন, টেরিয়ার ওরিওন রকেটে করে আরো কয়েকটি পরিক্ষাধীন উপগ্ৰহের সাথে ওয়ালোপ্স দ্বীপ থেকে কালাম স্যাটকে উৎক্ষেপণ করা হয়েছিল।
কালাম স্যাটকে এশিয়া বুক অফ রেকর্ডস, ইন্ডিয়া বুক অফ রেকর্ডস এবং এসিস্ট ওয়ার্ল্ড রেকর্ডসে, "পৃথিবীর সবচেয়ে ক্ষুদ্ৰ এবং পাতলা কৃত্ৰিম উপগ্ৰহ" শিরোনামে আখ্যায়িত করা হয়েছিল।
শৈলশিরা

শৈলশিরা বা পর্বতশৃঙ্গ একটি ভৌগোলিক বৈশিষ্ট্য যা পাহাড় বা পাহাড়ের শৃঙ্খলে গঠিত যা কিছু দূরত্বে অবিচ্ছিন্ন চূড়া গঠন করে। শীর্ষ স্থান থেকে সংকীর্ণ ও দীর্ঘ অংশগুলি, উভয় প্রান্তে নিচে নেমে যাওয়া অঞ্চলকে বলা হয় রিজলাইন।
পার্বত্য অঞ্চলে নদীর প্রবাহপথে কঠিন শিলাসমূহ বাঁধার সৃষ্টি করলে নদী এঁকেবেঁকে চলতে শুরু করে। এর ফলে নদীর একটি পাড় অপর পাড়কে আড়াল করে রাখে । ফলে নদীর গতিপথ সোজাসুজি বেশি দূর পর্যন্ত দেখতে পাওয়া যায় না, দূর থেকে মনে হয় যেন শৈলশিরাগুলি আবদ্ধ বা শৃঙ্খলিত অবস্থায় রয়েছে, যে কারণে এদের আবদ্ধ শৈলশিরা বা শৃঙ্খলিত শৈলশিরা বলে।
পার্বত্য অঞ্চলে উচ্চগতিতে নদী তীব্রগতিতে ক্ষয়কার্য করতে করতে অগ্রসর হতে থাকে। এইসময় নদী তার প্রবাহপথে অবস্থিত শৈলশিরার অভিক্ষিপ্তাংশগুলিকে ক্ষয় করে কিছুটা সোজাপথে অগ্রসর হয়। এরকম ক্ষয়প্রাপ্ত শৈলশিরার অভিক্ষিপ্তাংশগুলিকে কর্তিত শৈলশিরা (Truncated Spur) বলে।
হিমালয় পার্বত্য অঞ্চলে মন্দাকিনী নদীর গতিপথে অসংখ্য আবদ্ধ শৈলশিরা এবং তিস্তা, তোর্সা, মহানন্দা, জলঢাকা, প্রভৃতি নদীর উচ্চ প্রবাহে কর্তিত শৈলশিরা দেখতে পাওয়া যায় ।
আবদ্ধ শৈলশিরা বা শৃঙ্খলিত শৈলশিরার বৈশিষ্ট্যগুলি হলো নিম্নরূপ—
দোস্ত মোহাম্মদ খান বালুচ

সরদার দোস্ত মোহাম্মদ খান বালুচ ব্রিটিশদের সহায়তায় রেজা খান খান ও আমানুল্লাহ জাহানবাদীর নেতৃত্বে পারস্যদেশীয় সেনাবাহিনীর পশ্চিম বালুচিস্তান দখলের পূর্বে পশ্চিম বালুচিস্তানের শাসক ছিলেন।
হাবিব জালিব বালুচ

হাবিব জালিব বালুচ একজন বালুচ জাতীয়তাবাদী রাজনীতিবিদ ছিলেন যিনি বালুচিস্তান জাতীয় দলের সাথে যুক্ত ছিলেন। তিনি দলটির সাধারণ সম্পাদক ছিলেন। তিনি পাকিস্তানি সিনেটের সদস্য হিসেবে দায়িত্ব পালন করেছেন। তিনি ছাত্রাবস্থায় বালুচ ছাত্রসংঘের সাথে যুক্ত ছিলেন। ২০১০ সালের ১৪ জুন কোয়েটায় অজ্ঞাত আততায়ীর গুলিতে নিহত হন তিনি। তার মৃত্যুর প্রতিবাদে পাকিস্তানের বড় বড় শহরে বিক্ষোভ অনুষ্ঠিত হয় ও বালুচিস্তানে তিন দিনের হরতাল ডাকা হয়।
‘এম’ সার্কেল

এম সার্কেল মেরিল্যান্ড বিশ্ববিদ্যালয়ের ক্যাম্পাসের পার্কে অবস্থিত একটি ফুল শোভিত চিহ্ন। আমেরিকান দ্বিবার্ষিকী উদযাপনের জন্য ১৯৭৬ সালে এটি তৈরি হয়েছিল। বৃত্তটি তার কেন্দ্রে বৃহৎ পুষ্পশোভিত "এম" এর জন্য খ্যাতিযুক্ত। এর কেন্দ্রীয় ফুলগুলি প্রতিবছর দুইবার প্রতিস্থাপন করা হয়। প্রায় ১,২০০ টি টিউলিপ বাল্ব শরৎকালে রোপণ করা হয় এবং ফুল ফোটার পরে বসন্তে প্রায় ৩,৫০০ টি গাঁদা বা ভদকা বেগনিয়াস প্রতিস্থাপন করা হয়। 
এটি মূলত বিশ্ববিদ্যালয়ের শোভা বর্ধন করতে গঠন করা হয়েছিল।
পশ্চিম জিন্নাগড় নুরীয়া আলিম মাদ্রাসা

পশ্চিম জিন্নাগড় নুরীয়া আলিম মাদ্রাসা
দক্ষিণ ভোলা এর চরফ্যাশন উপজেলা এর পৌরসভা ৫নং ওয়ার্ডে অবস্থিত ঐতিহ্যবাহী বিদ্যাপিঠ।
১৯৮৩ সালে পশ্চিম জিন্নাগড়ের মাওলানা সিদ্দিকুর রহমান মাদ্রাসাটি প্রতিষ্ঠা করেন। গ্রামের নাম জিন্নাগড় হওয়া অপর দিকে প্রতিষ্টাতার মায়ের নাম নূর ভানু তাই তার মাকে স্বরনীয় রাখতে নামকরণ করেন পশ্চিম জিন্নাগড় নূরিয়া দাখিল মাদ্রাসা। পরবর্তীতে আলিম স্তরে উন্নতির পর পশ্চিম জিন্নাগড় নূরিয়া আলিম মাদ্রাসা করা হয়। 
মাদ্রাসাটি প্রতিষ্ঠার পর ১ জানুয়ারি ১৯৮৪ সালে দাখিল সাধারণ বিভাগ, ১৯৯৮ সালে দাখিল বিজ্ঞান বিভাগ এবং ২০১০ সালর আলিম সাধারণ ও বিজ্ঞান বিভাগ এর স্বীকৃতি দেওয়া হয়। 
মাদ্রাসাটিতে দুটি ভবনে ১২ টি ক্লাশ রুম ১টি শিক্ষক মিলনায়েতন ১ টি লাইব্রেরী ও ১ ছাত্রী মিলনায়েতন রয়েছে। 
দাখিল বিজ্ঞান ও সাধারণ।
আলিম বিজ্ঞান ও সাধারণ।
২০১৯ আইসিসি মহিলা বাছাইপর্ব আফ্রিকা

২০১৯ আইসিসি মহিলা বাছাইপর্ব আফ্রিকা একটি মহিলাদের ক্রিকেট প্রতিযোগিতা, যা মে ২০১৯ জিম্বাবুয়েতে অনুষ্ঠিত হয়। প্রতিযোগিতার খেলাগুলো হয় মহিলাদের টুয়েন্টি২০ আন্তর্জাতিক (উব্লিউটি২০আই) সূচী অনুযায়ী এবং প্রতিযোগিতার সেরা দলগুলো ২০১৯ আইসিসি মহিলা বিশ্ব টুয়েন্টি২০ বাছাইপর্ব এবং ২০২০ মহিলা ক্রিকেট বিশ্বকাপ বাছাইপর্ব উভয় প্রতিযোগিতায় খেলার যোগ্যতা অর্জন করবে। ২০১৭ সালে উইন্ডহোক এ অনুষ্ঠিত বিগত বাছাই প্রতিযোগিতায় উগান্ডা বিজয়ী হয়েছিল।
প্রতিযোগিতার সবগুলো খেলা অনুষ্ঠিত হয় হারারেতে অবস্থিতি হারারে স্পোর্টস ক্লাব, ওল্ড হারারিয়ানস এবং তাকাসিঙ্গা ক্রিকেট ক্লাব মাঠগুলোতে। প্রতিযোগিতায় দলগুলোকে দুটি গ্রুপে বিভক্ত করা হয়, এবং প্রতি গ্রুপের বিজয়ী দলগুলো আঞ্চলিক ফাইনালে অবতীর্ণ হয় ১২ মে ২০১৯। সবগুলো দলের খেলোয়াড়দের নিশ্চিত করা হয়েছিল ১ মে ২০১৯
নামিবিয়া গ্রুপ বিতে অপরাজেয় থেকে আঞ্চলিক ফাইনালে অগ্রসর হয়। জিম্বাবুয়ে দলো তাদের গ্রুপ এ থেকে অপরাজেয় হিসাবে আঞ্চলিক ফাইনালে অবতীর্ণ হয়। ফাইনাল খেলায় জিম্বাবুয়ে নামিবিয়াকে ৫০ রানে পরাজিত করে প্রতিযোগিতাটির বিজয়ী হয়ে যায়।
নিয়ম অনুযায়ী আঞ্চলিক বাছাইপর্ব বিজয়ী দল টি২০ বাছাইপর্ব ও বিশ্বকাপ বাছাইপর্বে খেলার কথা থাকলেও আইসিসি জুলাই ২০১৯ এ জিম্বাবুয়ের সদস্যপদ স্থগিত করে এবং আইসিসির সকল প্রকার প্রতিযোগিতায় তাদের অংশগ্রহণ রদ করা হয়। পরের মাসে আইসিসি নিশ্চিত করে যে, জিম্বাবুয়ের পরিবর্তে নামিবিয়া উভয় প্রতিযোগিতার বাছাইপর্বে অংশ গ্রহণ করবে।
প্রতিযোগিতায় নিম্নোক্ত দলগুলো প্রতিদ্বন্দ্বিতা করে।:
বাডি মারফি

ম্যাথিউ এডাম (জন্ম ২৬ সেপ্টেম্বর ১৯৮৮) একজন অস্ট্রেলিয়ান পেশাদার কুস্তিগির যিনি বর্তমানে ডাব্লিউডাব্লিউই এর সঙ্গে যুক্ত আছেন, যেখানে তিনি স্ম্যাকডাউন ব্র‍্যান্ডের হয়ে বাডি মারফি নামে কুস্তি লড়েন।
তিনি ডাব্লিউডাব্লিউইতে কুস্তি লড়ার পূর্বে অস্ট্রেলিয়ায় কুস্তি লড়তেন।
তিনি ডাব্লিউডাব্লিউই এর সাথে যুক্ত হওয়ার পর তিনি ডাব্লিউডাব্লিউই এনএক্সটিতে কুস্তি লড়া শুরু করেন এবং এনএক্সটি ট্যাগ টিম চ্যাম্পিয়নশিপ জিতেন। ২০১৮ সালে মারফি মেইন রোস্টারে সুযোগ পান এবং ডাব্লিউডাব্লিউই ২০৫ লাইভএ কুস্তি লড়া শুরু করেন। সেখানে তিনি ডাব্লিউডাব্লিউই ক্রুসওয়েট চ্যাম্পিয়নশিপ জিতেন। এপ্রিল ২০১৯ সালে তিনি স্ম্যাকডাউন লাইভ এ কুস্তি লড়া শুরু করেন।
এডাম বারুইক সেকেন্ডারি কলেজ এ পড়াশোনা করেছেন, তিনি ২০০৬ সালে স্নাতক কমপ্লিট করেছেন।
এডামস ৮ সেপ্টেম্বর ২০০৭ সালে প্রফেশনাল চ্যাম্পিয়নশিপ রেসলিং এ আত্মপ্রকাশ করেন, যেখানে তিনি জ্যাকি ল্যান্টারন এর সাথে দল গঠন করেন। ৩ ডিসেম্বর ২০১০ সালে তিনি পিসিডাব্লিউ স্ট্যাট চ্যাম্পিয়নশিপ জিতেন ড্যানি সাইকোকে হারিয়ে। তিনি এমসিডাব্লিউ এ কুস্তি লড়েছেন কিছুদিন, তিনি সেখানে ২৮ জানুয়ারি ২০১২ সালে এমসিডাব্লিউ হেভিওয়েট চ্যাম্পিয়নশিপ জিতেছিলেন স্লেক্সকে হারিয়ে। তিনি ২৯৩ দিন চ্যাম্পিয়নশিপ চ্যাম্পিয়নশিপটি ধরে রাখেন।
১৭ মার্চ ২০১৩ সালে এডাম ডাব্লিউডাব্লিউই এর সাথে চুক্তি করেন। তিনি এনএক্সটি তে বাডি মারফি নামে ২৩ নভেম্বর ২০১৩ সালে আত্মপ্রকাশ করেন। তিনি ১৫ মে ২০১৪ সালে এলায়েস এর সাথে দল গঠন করেন।
আগস্ট ২০১৪ সালে ব্লাক এবং মারফি নামে দল গঠন করে এনএক্সটি ট্যাগ টিম টুর্নামেন্ট এ কুস্ত লড়েন। ২০১৪ সালের শেষের দিকে তারা লুচা ড্রাগন্সের কাছে কয়েক দফা হেরে যান। তার সাথে অক্টোবর ২০১৪ সালে তারা দ্যা এসেনশন এর কাছে না.১ ট্যাগ টিম ব্যাটল রয়েল হেরে যান।
২১ জানুয়ারি ২০১৫ সালে ব্লাক এবং মারফি দ্যা বডবিলেনসকে হারিয়ে দেন এবং লুচা ড্রাগনসকে টাইটেল ম্যাচ এর জন্য চ্যালেঞ্জ করেন। ২৮ জানুয়ারি ব্লাক এবং মারফি চ্যাম্পিয়নদের হারিয়ে ট্যাগ টিম চ্যাম্পিয়নশিপ জিতে নেন, মারফিই হলো প্রথম কোনো অস্ট্রেলিয়ান যে ডাব্লিউডাব্লিউই তে কোনো খেতাব অর্জন করেছেন।
জিন্নাগড় ইউনিয়ন

জিন্নাগড় বাংলাদেশের ভোলা জেলার অন্তর্গত চরফ্যাশন উপজেলার একটি ইউনিয়ন।
জিন্নাগড় ইউনিয়নের আয়তন ৭,২৩২ একর। এ ইউনিয়নের উত্তর-পূর্বে চরফ্যাশন পৌরসভা, উত্তরে ওসমানগঞ্জ ইউনিয়ন, দক্ষিণ-পূর্বে আওয়াজপুর ইউনিয়ন ও চর মাদ্রাজ ইউনিয়ন এবং পশ্চিমে আমিনাবাদ ইউনিয়ন অবস্থিত।
জিন্নাগড় ইউনিয়ন চরফ্যাশন উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম চরফ্যাশন থানার আওতাধীন। এটি জাতীয় সংসদের ১১৮নং নির্বাচনী এলাকা ভোলা-৪ এর অংশ।
২০১১ সালের আদমশুমারি অনুযায়ী জিন্নাগড় ইউনিয়নের মোট জনসংখ্যা ২৩,৩২০ জন। এর মধ্যে পুরুষ ১১,৬৮৫ জন এবং মহিলা ১১,৬৩৫ জন। মোট পরিবার ৪,৮০৫টি।
২০১১ সালের আদমশুমারি অনুযায়ী জিন্নাগড় ইউনিয়নের সাক্ষরতার হার ৪৫.৬%। এ ইউনিয়নে ২টি মাধ্যমিক বিদ্যালয় ও ১৯টি প্রাথমিক বিদ্যালয় রয়েছে।
এখানকার মানুষ কৃষি সহ বিভিন্ন কুটির শিল্প এর উপর নির্ভরশীল সেই অনুযায়ী এর অর্থনীতি সচল রয়েছে।
লাইভ এইট

লাইভ এইট () হল একটি সুবিধা প্রদান কনসার্টের স্ট্রিং যা ২০০৫ সালের ২ জুলাই জি৮ রাষ্ট্রগুলিতে এবং দক্ষিণ আফ্রিকায় অনুষ্ঠিত হয়েছিল। কনসার্টটি জি8 সম্মেলন এবং স্কটল্যান্ডের আউচার্ডার্ডারের গ্লানিয়েগলস হোটেলে ৮ জুলাই ২০০৫ সালে অনুষ্ঠিত সামিটের মধ্যেকার নির্ধারিত সম য়ে আয়োজিত হয়েছিলো। উভয় অনুষ্ঠান লাইভ এইডের ২০তম বার্ষিকীর সাথে একত্রিত হয়েছিল। যুক্তরাজ্যের মেক পভার্টি হিস্ট্রি এবং গ্লোবার কল ফর অ্যাকশন এগনিস্ট পভার্টি ক্যাম্পেইনের লক্ষ্যগুলির সমর্থনে ২০০৫ সালের ২ জুলাই একসাথে দশটি এবং ৬ জুলাই একটি কনসার্ট অনুষ্ঠিত হয়েছিল। ৭ জুলাই, জি৮-এর নেতারা ২০১০ সাল নাগাদ দরিদ্র দেশগুলিকে বিলিয়ন মার্কিন ডলার থেকে দ্বিগুণ সাহায্যের জন্য বিলিয়ন মার্কিন ডলারের প্রতিশ্রুতি দিয়েছিলেন, যার অর্ধেক টাকা আফ্রিকায় পাঠানো হয়েছিলো।
এন'ডুর ছিলেন পাঁচটি মূল কনসার্টের যে কোনও অনুষ্ঠানে পরিবেশন করার জন্য একমাত্র প্রধান আফ্রিকান শিল্পী। লাইভ এইটের একজন মুখপাত্র বলেছেন যে, বেশ কয়েকজন আফ্রিকান পরিবেশকারীর সাথে যোগাযোগ করা হয়েছিল তবে তারা অংশ নিতে পারেন নি এবং তবুও এই অনুষ্ঠানটিতে একটি "বৃহত শহুরে উপাদান" প্রদর্শিত হবে"।
ড্যামন অ্যালবার্ন পরামর্শ দিয়েছিলেন যে পরিবেশনকারীদের তাদের রেকর্ড লেবেলের উপর চাপ তৈরি করা উচিত যাতে অনুষ্ঠানে পরিবেশন করতে আসা বর্ধিত রেকর্ড বিক্রয় থেকে "কিছু ধরনের শুল্ক" দিতে হয়, যাতে "সত্যিকার অর্থেই এটি পরার্থবাদী কাজ এবং সেখানে দেখা যায় এতে কোনও লাভ নেই।" পিংক ফ্লয়েডের গিটারিস্ট ডেভিড গিলমোর ঘোষণা করেছিলেন যে তিনি পিংক ফ্লয়েডের "" অ্যালবামের বর্ধিত বিক্রয় থেকে মুনাফা দান করবেন, এবং বিবৃতি দেন: "যদিও মূল উদ্দেশ্যটি ছিল সচেতনতা বৃদ্ধি এবং জি৮ নেতাদের উপর চাপ দেওয়া, তাই কনসার্ট থেকে আমি কোনও লাভ করব না। এটি এমন অর্থ যা জীবন বাঁচাতে ব্যবহার করা উচিত।"
বায়ার্ড কোভ

বায়ার্ড কোভ মার্কিন যুক্তরাষ্ট্রের ওয়াশিংটনের একটি উপসাগর। বায়ার্ড কোভের জমির মালিক এডমন্ড বেয়ার্ড।
কুপার পয়েন্ট

কুপার পয়েন্ট মার্কিন যুক্তরাষ্ট্রের ওয়াশিংটনের একটি পয়েন্ট । কুপার পয়েন্ট ১৮৪১ এক্সপ্লোরার পার্টির সদস্য জন কুপারের নামে নামকরণ করা হয়েছিল।
ডানা প্যাসেজ

ডানা প্যাসেজ মার্কিন যুক্তরাষ্ট্রের ওয়াশিংটনের একটি চ্যানেল। অন্বেষণকারী দলের সদস্য জেমস ডুইট ডানার নাম অনুসারে ১৮৪১ সালে ডানা প্যাসেজটির নামকরণ করা হয়েছিল।
শৌণ্ডিকালয়

পাব বা শৌণ্ডিকালয় (জনসাধারণের ঘরকে সংক্ষিপ্ত করে) বেশ কয়েকটি দেশে একটি পানীয় প্রতিষ্ঠান যা প্রাঙ্গণে পান করার জন্য অ্যালকোহলযুক্ত পানীয় পরিবেশনের জন্য লাইসেন্সপ্রাপ্ত। এই শব্দটি সর্বপ্রথম ইংল্যান্ডে ১৭ শতকের শেষের দিকে আবির্ভূত হয়েছিল, ব্যক্তিগত বাড়িকে জনসাধারণের জন্য উন্মুক্ত অ্যালহাউস, সরাইখানা এবং পান্থশালা থেকে আলাদা করার জন্য। আজ, এর কোন কঠোর সংজ্ঞা নেই, তবে ক্যাম্পেইন ফর রিয়েল অ্যালে (সিএএমআরএ) বলে যে একটি পাব চারটি বৈশিষ্ট্যের অধিকারী:
পাবগুলির ইতিহাস রোমান ব্রিটেনের সরাইখানা, এবং অ্যাংলো-স্যাক্সন অ্যালহাউসের মাধ্যমে পাওয়া যায়, তবে ১৯ শতকের গোড়ার দিকেই পাবগুলি, যেমনটি আজ রয়েছে, প্রথম প্রদর্শিত হতে শুরু করে। এই মডেলটি ব্রিটিশ প্রভাবশালী দেশ এবং অঞ্চলেও জনপ্রিয় হয়ে ওঠে, যেখানে পাবগুলিকে প্রায়শই তাদের সংস্কৃতির একটি গুরুত্বপূর্ণ দিক হিসাবে বিবেচনা করা হয়। অনেক জায়গায়, বিশেষ করে গ্রামে, পাবগুলি স্থানীয় সম্প্রদায়ের কেন্দ্রবিন্দু। স্যামুয়েল পেপিস তার ১৭ শতকের ডায়েরিতে পাবকে "ইংল্যান্ডের হৃদয়" হিসেবে বর্ণনা করেছেন। আধুনিক সময়ে অন্যান্য দেশেও পাব প্রতিষ্ঠিত হয়েছে।
যদিও ঐতিহ্যগতভাবে পরিবেশিত পানীয়গুলির মধ্যে রয়েছে খসরা বিয়ার এবং সাইডার, বেশিরভাগই ওয়াইন, স্পিরিট, চা, কফি এবং কোমল পানীয়ও বিক্রি করে। অনেক পাব খাবার এবং জলখাবার সরবরাহ করে এবং গ্যাস্ট্রো-পাব হিসেবে বিবেচিত পাবগুলি রেস্তোরাঁর মতো খাবার পরিবেশন করে।
একটি পাব পরিচালনার জন্য লাইসেন্স প্রয়োজন; লাইসেন্সধারীকে বাড়িওয়ালা বা বাড়িওয়ালী, অথবা করদাতা বলা হয়। নিয়মিত গ্রাহকরা প্রায়শই কথ্য ভাষায় তাদের "স্থানীয়" হিসাবে উল্লেখ করেন, পাবগুলি সাধারণত বাড়ি বা কর্মক্ষেত্রের কাছাকাছি, ভাল খাবার, সামাজিক পরিবেশ, বন্ধুবান্ধব এবং পরিচিতদের উপস্থিতি এবং ডার্ট, পুল বা স্নুকারের মতো পাব গেমের প্রাপ্যতার জন্য বেছে নেওয়া হয়। পাবগুলি প্রায়শই রাগবি, ক্রিকেট এবং ফুটবলের মতো ক্রীড়া ইভেন্ট প্রদর্শন করে। পাব কুইজ ১৯৭০-এর দশকে যুক্তরাজ্যে প্রতিষ্ঠিত হয়েছিল।
গেটিসবার্গে‌র যুদ্ধ

পেনসিলভেনিয়ার একটি শহর গেটিসবার্গে ১৮৬৩ সালের ১-৩ জুলাই এই যুদ্ধটি সংগঠিত হয়।মার্কিন যুক্তরাষ্ট্রের গৃহযুদ্ধ এর সময় মার্কিন যুক্তরাষ্ট্রের আব্রাহাম লিংকনের পক্ষের ইউনিয়ন বাহিনী ও কনফেডারেট স্টে্টস এর মাঝে যুুুুদ্ধটি সংগঠিত হয়়,যা ঐ গৃহযুদ্ধের সবচেয়ে সংঘাতপূূর্ণ রূপ নেয়।কারণ
এই যুুুদ্ধে প্রায় ৪৬০০০ মানুুষ হতাহতের শিকার হয় যাদের অনেকেই মারা যায়।
জর্জ মিড এর নেতৃত্বে ইউনিয়ন সেনারা(union army) উত্তর প্রান্তে এডওয়ার্ড লি এর নেতৃত্বাধীন কনফেডারেট সেনাদের প্রতিহত করে।কনফেডারেট সেনাদের এই আক্রমণে ইয়নিয়ন সেনারা পিছু হটতে বাধ্য হয় এবং তারা
আস্তে আস্তে দক্ষিণ প্রান্তের পাহাড়ের দিকে সারিবদ্ধভাবে অবস্থান নিতে শুরু করে।
২য় দিনে যুদ্ধটা চলে সমানভাবে।শেষ বিকেলে, কনফেডারেট সেনারা ইউনিয়ন সেনাদের সারির বাম প্রান্তে আঘাত হানে।ফলস্বরুপ ডান প্রান্ত থেকে সেনারা কাল্প'স হিল(culp's hill) আর সেমেট্রি হিলে (cemetery hill)কনফেডারেটদের উপর আক্রমণ চালায়।উভয় দলই সমানভাবে লড়াই করে এবং দিনশেষে ইউনিয়ন সেনারা তাদের অবস্থান ধরে রাখতে সক্ষম হয়।
৩য় দিনে কাল্পস হিলে এবং শহরের পূর্ব ও দক্ষিণ প্রান্তে যুদ্ধ চলতে থাকে।তবে ঐ দিনের সবচেয়ে বড় সংঘর্ষ হয় সেমেট্রি হিলে,যেখানে ১২৫০০ সেনা নিয়ে কনফেডারেটরা রক্ষণশীল ইউনিয়নদের উপর চড়াও হয়।কিন্তু দূর্ভাগ্যবশত কনফেডারেটরা পিছু হটতে বাধ্য হয় এবং ইউনিয়ন সেনারা যুদ্ধে জয়লাভ করে। 
যুুুদ্ধে মার্কিন যুক্তরাষ্ট্রের প্রায় ২৩০৪৯ জন সৈন্য হতাহতের শিকার হয়,যার মধ্যে ৩১৫৫ জন মানুষ নিহত হয়।অপরদিকে কনফেডারেট সেনাদের প্রায় ২৩-২৮ হাজার লোক যুদ্ধ কর্তৃক আক্রান্ত হয়।এই যুদ্ধে প্রায় ৫৭২২৫ জন মানুষ ক্ষয়ক্ষতির শিকার হয়।
আর এই যুদ্ধে জয়লাভ করে মার্কিন যুক্তরাষ্ট্র অর্থাৎ ইউনিয়ন সেনা।
ডিকেনসন পয়েন্ট

ডিকেনসন পয়েন্ট মার্কিন যুক্তরাষ্ট্রের ওয়াশিংটনের একটি পয়েন্ট। ১৮৪১ অন্বেষণকারী পার্টির সদস্য টমাস ডিকেনসনের নামে ডিকেনসন পয়েন্টের নামকরণ করা হয়।
নাওডাঙ্গা জমিদার বাড়ি

নাওডাঙ্গা জমিদার বাড়ি বাংলাদেশ এর কুড়িগ্রাম জেলার ফুলবাড়ী উপজেলার নাওডাঙ্গা ইউনিয়নে অবস্থিত এক ঐতিহাসিক জমিদার বাড়ি।
নাওডাঙ্গা জমিদার বাড়ি ও বংশের প্রতিষ্ঠাতা ব্রিটিশদের কাছ থেকে বাহাদুর খেতাবপ্রাপ্ত প্রমদরঞ্জন বক্সী। তার ছিল তিন পুত্র ও এক কন্যা সন্তান। বড় ছেলে বিরেশ্বর প্রসাদ বক্সী আইন বিষয়ে বিদেশে পড়ালেখা করে কর্ম হিসেবে আইন ব্যবসা শুরু করেন এবং তিনি একজন বিচারক ছিলেন। ছোট ছেলে বিপুলেশ্বর প্রসাদ বক্সী প্রকৌশলী বিষয়ে পড়ালেখা করে প্রকৌশলী হিসেবে কর্মজীবন বেচে নেন। কিন্তু মেজো ছেলে বিশ্বেশ্বর প্রসাদ বক্সী পড়ালেখায় খারাপ থাকায় তিনবার প্রবেশিকা পরীক্ষা দিয়েও পাশ করতে পারেননি। তাই প্রমদরঞ্জন বক্সী তাকেই পরবর্তী জমিদার হিসেবে জমিদারীর দায়িত্ব দেন। আর অন্যরা অন্যদের কর্মজীবন নিয়েই ব্যস্ত থাকেন। তাদের জমিদারী ছিল বর্তমান কুড়িগ্রাম জেলার ফুলবাড়ী উপজেলার বিদ্যাবাগিশ, শিমুলবাড়ী, তালুক শিমুলবাড়ী, কবির মামুদসহ আরো অনেক এলাকা। এছাড়াও তাদের পাঙ্গা নামক এলাকায় আরেকটি জমিদারী ছিল। যা শিবপ্রসাদ বক্সী নামের একজন দেখাশোনা করতেন। জমিদার বিশ্বেশ্বর প্রসাদ বক্সীর দুই ভাই ভারতের কোচবিহার রাজ্যে একটি বাড়ি ক্রয় করে সেখানে তাদের বাবা জমিদার প্রমদরঞ্জন বক্সীকে নিয়ে চলে যান। শুধু শেষ জমিদার বিশ্বেশ্বর প্রসাদ বক্সী জমিদারী প্রথা বিলুপ্তী হওয়ার আগ পর্যন্ত এখানে ছিলেন এবং জমিদারী পরিচালনা করেছেন। জমিদারী প্রথা বিলুপ্ত হলেও তিনিও ভাইদের কাছে ভারতে চলে যান। আর এইভাবেই এই জমিদার বংশের জমিদারীর ইতি ঘটে।
আজকের দিনে লোকবল কমই তা দর্শনে যায় সেখানে একটি দেবী মন্দির আছে তাতে পূজা করা হয়, রাত্রি বেলা আশে-পাশে জঙ্গলে কখনও সখনও...
জে. ইসবি

জে ইসবি একজন ইংরেজি প্রথম শ্রেণির ক্রিকেটার ছিলেন।
ইসবি ১৮৭৮ সালে ডিউসবারিতে ইংল্যান্ড একাদশের বিপক্ষে উত্তর প্লেয়ার্সের হয়ে প্রথম শ্রেণির ক্রিকেটে এককভাবে উপস্থিত ছিলেন। ম্যাচে প্রথমবার ব্যাট করে ইসবি প্রথম ইনিংসে ওয়াল্টার গিলবার্টের দ্বারা ১৩ রানে আউট হন।
সবুজ লাইন (চেন্নাই মেট্রো)

গ্রীন লাইন বা লাইন ২ চেন্নাই মেট্রো, ফেজ ১ প্রকল্পের দুটি লাইনের মধ্যে একটি। লাইনটি থেকে সেন্ট থমাস মাউন্ট পর্যন্ত প্রসারিত। ১৭ টি স্টেশনগুলির মধ্যে ৯ টি স্টেশন ভূগর্ভস্থ এবং ৮ টি উত্তোলিত।
লাইনটি শহরের মধ্য, পশ্চিম এবং দক্ষিণ প্রান্তকে যুক্ত করে। স্টেশনগুলি অন্তর্ভুক্ত : 
গ্রিন লাইন বর্তমানে থেকে পর্যন্ত বিস্তৃত।
গ্রীন লাইনের জন্য বর্তমান ভাড়া নিম্নরূপ :
কুমেরু বৃত্ত

কুমেরু বৃত্ত হচ্ছে পৃথিবীর মানচিত্রে প্রদর্শণকৃত প্রধান পাঁচটি বৃত্তের একটি যার অবস্থান সর্ব-দক্ষিণে।
কুমেরু বৃত্তের মোট দৈর্ঘ্য ।
কুমেরু বৃত্তের ভেতরে কোনো স্থায়ী জনবসতি নেই, তবে সেখানে কিছু বৈজ্ঞানিক পরীক্ষণ কেন্দ্র ও গবেষণাগার রয়েছে।
এ বি এম তালেব আলী

এ বি এম তালেব আলী একজন বাংলাদেশি রাজনীতিবিদ ও শিক্ষক ছিলেন। তিনি দুইবার জাতীয় সংসদে সাংসদ হিসেবে নির্বাচিত হয়েছিলেন।
এ বি এম তালেব আলী ফেনী জেলার সোনাগাজী উপজেলার বিষ্ণুপুর উচ্চ বিদ্যালয়ের প্রতিষ্ঠাতা প্রধান শিক্ষক ছিলেন। এছাড়া তিনি ফেনী মহকুমা শিক্ষক সমিতির সাধারণ সম্পাদক ও সভাপতি হিসেবে দায়িত্ব পালন করেছেন।
১৯৭০ সালে অনুষ্ঠিত নির্বাচনে পূর্ব বঙ্গ আইন পরিষদের সদস্য হিসেবে নির্বাচিত হন। ১৯৭১ সালে মুক্তিযুদ্ধের অন্যতম সংগঠক হিসেবে মুক্তিযুদ্ধে অবদান রেখেছেন তিনি। দেশ স্বাধীনের পর তিনি প্রথম
ও দ্বিতীয় জাতীয় সংসদ নির্বাচনে তিনি সাংসদ হিসেবে নির্বাচিত হন।
এ বি এম তালেব আলী ২০১৯ সালের মে মাসের ৭ তারিখে মৃত্যুবরণ করেন। মৃত্যুকালে তার বয়স হয়েছিল ৯২ বছর।
আব্দুর রাজ্জাক (ব্যারিস্টার)

ব্যারিস্টার আব্দুর রাজ্জাক (৬ মার্চ ১৯৪৯–৪ মে ২০২৫) ছিলেন একজন বাংলাদেশী ব্যারিস্টার এবং রাজনৈতিক দল বাংলাদেশ জামায়াতে ইসলামীর প্রাক্তন সহকারী সেক্রেটারি জেনারেল। তিনি বাংলাদেশ সুপ্রিম কোর্টের একজন জ্যেষ্ঠ আইনজীবী ও বাংলাদেশের আন্তর্জাতিক অপরাধ ট্রাইব্যুনালে আসামি পক্ষের প্রধান কৌঁসুলি ছিলেন। ২০১৯ সালে তিনি জামায়াত থেকে পদত্যাগ করে আলোচিত হন। ব্যরিস্টার আব্দুর রাজ্জাক ২০২৫ সালের ৪ মে রাজধানীর ইবনে সিনা হাসপাতালে চিকিৎসাধীন অবস্থায় ইন্তেকাল করেন।
আব্দুর রাজ্জাক ১৯৪৯ সালের ৩১ ডিসেম্বর সিলেট জেলার বিয়ানীবাজার উপজেলার মাথিউরা ইউনিয়নের শেখলাল গ্রামে জন্মগ্রহণ করেন। তিনি এমসি কলেজের ছাত্র ছিলেন। অর্থনীতিতে স্নাতক ও স্নাতকোত্তর শেষে তিনি যুক্তরাজ্যে যান এবং লিংকনস্‌ ইন থেকে আইন বিষয়ে অধ্যয়ন করে ১৯৮০ সা‌লে তিনি ব্যা‌রিস্টার হন।
শিক্ষা জীবন শেষে আব্দুর রাজ্জাক লন্ড‌নেই আইন পেশায় নিয়োজিত হন। ১৯৮৬ সালে দেশে ফিরে তিনি আইনজীবী হিসেবে তালিকাভুক্ত হন। এর দুবছর পর হাইকোর্ট বিভাগের আইনজীবী হিসেবে তালিকাভুক্ত হন তিনি। ১৯৯০ সালে তিনি "দ্য ল’ কাউন্সেল" নামে একটি আইনি ফার্ম প্রতিষ্ঠা করেন। পরবর্তীতে, ১৯৯৪ সালে তিনি আপিল বিভাগে তালিকাভুক্ত হন এবং ২০০২ সালে আপিল বিভাগের জ্যেষ্ঠ আইনজীবী হন।
রাজ্জাক বাংলাদেশের আন্তর্জাতিক অপরাধ ট্রাইব্যুনালে প্রধান প্রতিরক্ষা পরামর্শক ছিলেন, যেখানে বিশেষত জামায়াত নেতাদের অভিযুক্ত করা হয়েছিল। রাজ্জাকের পক্ষ থেকে রক্ষিতদের মধ্যে ছিলেন সাবেক নেতা গোলাম আযম, নেতা মতিউর রহমান নিজামী, কার্যনির্বাহী কাউন্সিলের সদস্য দেলোয়ার হোসেন সাঈদী, মহাসচিব আলী আহসান মোহাম্মদ মোজাহেদ, সহকারী সেক্রেটারি জেনারেল আবদুল কাদের মোল্লা। রাজ্জাককে অভিযোগ করা হয়েছে যে তার কর্মকর্তাদের পেশাদার দায়িত্ব পালনে অসুবিধা তৈরি করতে সরকারী কর্মকর্তারা বিভিন্নভাবে তাকে হয়রানি করেছিলেন। হিউম্যান রাইটস ওয়াচ তাকে বাধা ছাড়াই পুরো ও সুষ্ঠু প্রতিরক্ষা পরিচালনার অনুমতি দেওয়ার আহ্বান জানিয়েছিল। 
আব্দুর রাজ্জাক ১৯৮৬ সালে জামায়াতে ইসলামীতে যোগদান করেন। পরবর্তীতে তিনি দলটির সহকারী সেক্রেটারি জেনারেলের দায়িত্ব পান। ২০১৩ সালের ১২ ডিসেম্বর আব্দুল কাদের মোল্লার মৃত্যুদণ্ড কার্যকর হলে, ১৮ ডিসেম্বর আব্দুর রাজ্জাক যুক্তরাজ্যে চলে যান।
রাজ্জাক ১৫ ফেব্রুয়ারি ২০১৯ সালে লন্ডন থেকে এক ই-মেইল বার্তায় বাংলাদেশ জামায়াতে ইসলামীর সহকারী সেক্রেটারি জেনারেল থেকে পদত্যাগ করেন। ওই পদত্যাগ বার্তায় ১৯৭১ সালের মুক্তিযুদ্ধে ভুমিকার জন্য ক্ষমা চাওয়ার পরামর্শ দিয়ে তিনি জানান দুই দশক তিনি জামায়াতকে বোঝানোর চেষ্টা করেছেন যে ৭১-এ দলের ভূমিকা নিয়ে খোলামেলা আলোচনা হওয়া উচিত এবং ওই সময়ে জামায়াতের ভূমিকা ও পাকিস্তান সমর্থনের কারণ উল্লেখ করে জাতির কাছে ক্ষমা চাওয়া উচিত। তার পদত্যাগ নিয়ে জামায়াত ছাড়াও বাংলাদেশের রাজনীতিতে ব্যাপক আলোচনার জন্ম দেয়। তাকে অনুসরণ করে শীর্ষস্থানীয় কয়েকজন নেতা দলত্যাগ করেছে। 
পরবর্তীতে তিনি আমার বাংলাদেশ পার্টিতে যুক্ত হন এবং দলটির প্রধান উপদেষ্টার দায়িত্ব গ্রহণ করেন। ২০২৪ সালের ৫ আগস্ট ছাত্র-জনতার অভ্যুত্থানে আওয়ামী লীগ সরকারের পতনের পর ১৭ আগস্ট তিনি এবি পার্টি থেকেও পদত্যাগ করেন এবং ২৬ ডিসেম্বর দেশে ফিরে আসেন।
ব্যক্তিগত জীবনে আব্দুর রাজ্জাক ২ ছেলে ও এক মেয়ের জনক ছিলেন। তার দুই ছেলে এহসান আব্দুল্লাহ সিদ্দিকী ও ইমরান আব্দুল্লাহ সিদ্দিকী দুজনেই ব্যারিস্টার।
তিনি দীর্ঘদিন ক্যান্সারে আক্রান্ত ছিলেন। পরে ধানমন্ডির ইবনে সিনা হাসপাতালে চিকিৎসাধীন অবস্থায় ২০২৫ সালের ৪ মে ইন্তেকাল করেন। সেদিন ধানমন্ডির তাকওয়া মসজিদে এবং পরের দিন সুপ্রিম কোর্টের ইনার গার্ডেন ও বায়তুল মোকাররমে জানাজা শেষে তাকে আজিমপুর কবরস্থানে দাফন করা হয়।
২০১৯ আইসিসি মহিলা বাছাইপর্ব ইএপি

২০১৯ আইসিসি মহিলা বাছাইপর্ব একটি ক্রিকেট প্রতিযোগিতা, যা ২০১৯ সালের মে মাসে ভানুয়াটুতে অনুষ্ঠিত হয়। প্রতিযোগিতায় খেলাগুলো অনুষ্ঠিত হয় মহিলাদের একদিনের আন্তর্জাতিক সূচী অনুযায়ী এবং প্রতিযোগিতায় নির্বাচিত সেরা দলটি ২০১৯ আইসিসি মহিলা বিশ্ব টুয়েন্টি২০ বাছাইপর্ব এবং ২০২০ মহিলা ক্রিকেট বিশ্বকাপ বাছাইপর্ব প্রতিযোগিতায় খেলার যোগ্যতা অর্জন করবে।
খেলার সূচীর উদ্বোধনী খেলায় দেখা যায়, পাপুয়া নিউ গিনি তাদের উভয় ম্যাচেই জয় লাভ করে। রাবিনা ওয়া ভানুয়াটুর বিপক্ষে তাদের প্রথম খেলায় ৫ উইকেটে অধিকারী হন এবং দ্বিতীয় খেলায় নাতাশা আম্বো ইন্দোনেশিয়ার বিপক্ষেও ৫ উইকেট নেন। প্রতিযোগিতার ফাইনাল খেলায় পাপুয়া নিউ গিনি সামোয়াকে ৭ উইকেটে হারিয়ে ইএপি বাছাইপর্বের চ্যাম্পিয়ান হয়ে যায়।
নিম্নোক্ত দলগুলো প্রতিযোগিতায় অংশ গ্রহণ করে: